لە ١٢ وڵاتی جیاواز گۆشتی قوربانی دەگەیەندرێت بە ٩٠ هەزار خێزان – بزاڤی خزمەت\nڕێکخراوی “تایم تو هێڵپ” کە بنکەی سەرەکی لە ئەڵمانیایە، هاوشێوەی ساڵانی ڕابردوو ئەمساڵیش هەڵمەتێک بۆ قوربانی کردن بە وەکالەت ڕێکدەخات. ئەو ڕێکخراوە ئامانجی ئەوەیە ببێتە پردێکی پەیوەندی لە نێوان ئەو کەسانەی ناتوانن خۆیان قوربانییەکانییان سەرببڕن و دابەشی بکەن لەگەڵ ئەو کەسانەی خاوەن پێداویستین، وە بۆ ئەمساڵ ڕێکخراوەکە ئەو گۆشتی قوربانییانە دەگەیەنێتە زیاتر لە ٩٠ هەزار خێزان لە ١٢ وڵاتی جیاواز.\nThis year we are again on the ground to help people in need. Your donations will make it possible to reach more impoverished souls during this pandemic. Even a small amount can make a huge difference.\n👇🏽https://t.co/Mk9gwUqB9Y#Donation #Charity #EidulAdha pic.twitter.com/LWeW2i8CpD\n— Time To Help (@TimetoHelpUK) July 21, 2020\nسەلیم یەنیجان سەرپەرشتیاری پرۆژەکان لە ڕێکخراوی تایم تو هێڵپ سەبارەت بە پرۆژەی قوربانی کردنی ئەمساڵ ڕایگەیاند “ڕێکخراوەکەمان بە تەواوی تیشکی خستووەتە سەر سێ گەورەترین کێشە لە ئێستای جیهاندا کە بریتییە لە: نەخوێندەواری، هەژاری، جیاوازی. ڕێکخراوەکەمان بێ دابڕان کار دەکات بۆ چارەسەرکردنی ئەو کێشە گەورانە. ئامانجی ڕێکخراوەکەی ئێمە درووسکردنی پردێکی پەیوەندییە لە نێوان وڵاتانی پێشکەوتوو، وە ئەو وڵاتانەی ئێستا لە گەشەکردندان. تا ئەمڕۆ ڕێکخراوەکەمان لە ٤٢ وڵاتی جیاواز کار و چالاکی ئەنجامداوە. ڕێکخراوەکەمان لە ناوخۆی ئەڵمانیادا لەگەڵ ٢٧ ڕێکخراوی دیکە هەماهەنگی و کاری هاوبەشی هەیە و نزیکەی ٢٠٠ خۆبەخشمان هەیە. زۆرینەی ئەو کەسانەی هاوکاری بە ڕێکخراوەکەمان دەبەخشن لە ناوخۆی ئەڵمانیادان بەڵام لەگەڵ ئەوەشدا لە سەرانسەری جیهانەوە هاوکاری بە ڕێکخراوەکەمان دەبەخشرێت.”\nهەڵمەتی قوربانی کردنی ڕێکخراوی تایم تو هێڵپ گرنگییەکی تایبەتی هەیە. ساڵی ڕابردوو گۆشتی قوربانی گەیەندرایە زیاتر لە ٨٠ هەزار خێزان. جگە لەوە ڕێکخراوەکە چەندین پرۆژەی لە بوارەکانی خوێندن و تەندرووستی و لە کاتی کارەساتە سرووشتییەکان لە چەندین وڵاتی جیهان ئەنجامداوە.\n74 جار بینراوە 2 جار ئەمرۆ بینراوە\n"لە گرتووخانەدا منداڵم بوو، منداڵەکەم لە مردن گەڕایەوە"


箴言 25 CCB – پەندەکانی سلێمان 25 KSS | Biblica\n箴言 25 CCB – پەندەکانی سلێمان 25 KSS\nپەندەکانی سلێمان 25:1-28\nپەندەکانی دیکەی سلێمان\n1ئەمانەش هەر پەندی سلێمانن کە پیاوەکانی حەزقیای پاشای یەهودا نووسیویانەتەوە:\n2شکۆمەندیی خودا لە شاردنەوەی بابەتدایە،\nشکۆمەندیی پاشایانیش لە لێکۆڵینەوەی بابەتدایە.\n3هەروەک ئاسمان بۆ بەرزییە و زەوی بۆ قووڵییە،\nدڵی پاشایانیش ناپشکنرێت.\n4خڵت لە زیو داماڵە،\nئەو کاتە دەتوانرێت کەرەستەی لێ دروستبکرێت.\n5بەدکار لەبەردەم پاشا داماڵە،\nبە ڕاستودروستی تەختەکەی دەچەسپێت.\n6لەبەردەم پاشا خۆت بەرز مەکەرەوە،\nلە شوێنی گەورە پیاوان ڕامەوەستە.\n7وا چاکترە پێت بگوترێت: «سەربکەوە بۆ ئێرە،»\nنەک لەلای میر تەریق بیتەوە.\nئەوەی بە چاوی خۆت بینیت،\n8خێرا مەیبە بۆ دادگا،\nچونکە لە کۆتاییەکەی چی دەکەیت\nئەگەر دراوسێکەت شەرمەزاری کردیت؟\n9کە باسی کێشەکەت دەکەیت لەگەڵ دراوسێکەت،\nنهێنی خەڵکی دیکە مەدرکێنە،\n10نەوەک گوێگرێک شەرمەزارت بکات،\nجا ناوە زڕاوەکەت لێ نابێتەوە.\n11سێوێکی زێڕە و لە زیو گیراوە،\nئەو قسەیەی لە کاتی خۆیدا دەکرێت.\n12وەک گوارەی زێڕە و خشڵی زێڕی بێگەردە،\nسەرزەنشتی دانا بۆ گوێی بیسەر.\n13وەک ساردی بەفرە لە ڕۆژی دروێنەدا،\nنوێنەری دەستپاک بۆ ئەوانەی دەینێرن،\nدڵی گەورەکانی فێنک دەکاتەوە.\n14هەور و بای بێ بارانە،\nئەوەی شانازی بە دیاری بکات و نەیبەخشێت.\n15بە نەسرەوتن فەرمانڕەوا قایل دەکرێت،\nزمانی نەرمیش ئێسک دەشکێنێت.\n16ئەگەر هەنگوینت دۆزییەوە بەگوێرەی پێویست بیخۆ،\nئەگینا پڕ دەبیت و دەیڕشێنیتەوە.\n17بە کەمی پێت لە ماڵی دراوسێکەت دابنێ،\nئەگینا لێت تێر دەبێت و ڕقی لێت دەبێتەوە.\n18وەک کوتەک و شمشێر و تیری تیژە،\nئەوەی شایەتی درۆ لەسەر دراوسێکەی بدات.\n19وەک ددانی کلۆر و قاچی لەجێ چووە،\nپشتبەستن بە ناپاک لە ڕۆژی تەنگانەدا.\n20وەک داکەندنی بەرگ لە ڕۆژی سەرمادا،\nیان سرکەیە بەسەر سۆدەدا،25:20 لە تێکەڵکردنی سرکە و سۆدەدا کارلێکی کیمیایی ڕوودەدات، هەڵدەچێت و ئۆکسجینی لێ دەردەچێت.\nچڕینی گۆرانی بۆ دڵتەنگ.\n21ئەگەر دوژمنەکەت برسی بوو نانی دەرخوارد بدە،\n22بەمە پشکۆ لەسەر سەری کەڵەکە دەکەیت،25:22 بەم کارە شەرمەزار دەبێت و پەشیمانی دەکەیتەوە.\nیەزدانیش پاداشتت دەداتەوە.\n23بای باکوور باران دەهێنێت،\nزمانی پاشملەش ڕووی گرژ.\n24باشترە لە گۆشەی سەربانێک نیشتەجێ بیت،\n25وەک ئاوی ساردە بۆ گیانێکی شەکەت،\nهەواڵی خۆش لە وڵاتێکی دوور.\n26وەک کانییەکی لێڵ و بیرێکی بۆگەنە،\nئەو کەسە ڕاستودروستەی لەبەردەم بەدکار کۆڵ دەدات.\n27زۆر خواردنی هەنگوین باش نییە،\nڕێزدار نابێت ئەوەی داوای ڕێزلێنان بۆ خۆی دەکات.\n28وەک شارێکی ڕووخاوی بێ شوورایە،\nئەو پیاوەی بەسەر خۆیدا زاڵ نەبێت.\nKSS : پەندەکانی سلێمان 25


په‌یامه جه‌هه‌نه‌مییه‌كه‌ی بارزانی\nله رسته‌یه‌كی دیكه‌دا ده‌ڵێت: " باحیزبه‌كان رێك بكه‌وین! به‌رێزێك دابنێن بۆ سه‌رۆكی هه‌رێم." هیچ گومان له‌وه‌نییه به‌مه‌ستی خۆیه‌تی. ئه‌م پیاوه كه بوویه هۆی وێرانكردنی ته‌واوی دامه‌زراوه یاساییه‌كانی هه‌رێم، ئه‌مجاره به‌شێوه‌یه‌كی فریوده‌رانه و به‌شێوه‌ی پێكه‌وه‌یی بیر له‌وه‌ده‌كاته‌وه له‌شوێنی خۆی بمێنێته‌وه. كێشه له‌وه‌یه هه‌ندێك له‌وانه‌ی شه‌یدای پۆستن زۆر به ئومێده‌وه له‌م په‌یامه تێده‌گه‌ن، له‌به‌ر ئه‌وه‌نا كه ئومێدیان هه‌یه، له‌به‌رئه‌وه‌ی له‌هه‌مان دۆخی بارزانییدان و شه‌یدای كورسین.\nگۆڕینی حوكومه‌ت بۆ كابینه‌یه‌كی كاتیی، جگه له دڵخۆشكردنی چه‌ند لایه‌نێكی ناڕازی هیچ واتاییه‌كی تری نییه. قه‌یرانه‌كه له‌وه‌دا نییه كێ وه‌زیری ئه‌و وه‌زاره‌ته‌یه و ئه‌و وه‌زاره‌ته سه‌ر به‌كام حیزبه، قه‌یرانه‌كه له نه‌بوونی متمانه، وێرانی ئابووری، فراوانبوونی فه‌زای گه‌نده‌ڵی، كۆتایی هاتن به دامه‌زراوه یاساییه‌كان. كه‌وتنی دیموكراسی و به‌هێزبوونی ده‌سته زبره‌كانی حیزبه. ده‌یان كابینه‌ش بگۆدرێت هیچ له دۆخی ژیانی هاولاَتیان ناگۆڕێت. قه‌یرانه‌كانیش له‌وه گه‌وره‌تر و قوڵترن به‌م به‌یاننامه فریوده‌رانه چاره‌سه‌ربكرێن.


پانۆرامای ساڵی 2020 – Knwe.org\nسەرەکی » زانست » پانۆرامای ساڵی 2020\nساڵی (2020) ساڵی دۆزینەوەی بەبەرد بووەكان بوو\nلە ساڵی (2020) دا چەندین دەستكەوتی گرنگ لە بواری دۆزینەوەی بەبەردبووەكاندا بەدەستهێنرا كە گرنگترینیان ئەمانە بوون:\nلە مانگی تشرینی دووەمی ساڵی (2020) دا تیمێكی هاوبەشی زانكۆی میشیگانی ئەمریكا و دەزگای كاروباری ژینگەیی میسر لە كۆنگرەی بەبەردبووی بڕبڕەدارەكانی جیهان دا دۆزینەوەی بەبەردبووی قوڵینگێكیان ڕاگەیاند كە بە كۆنترین باڵندەی قوڵینگ دادەنرێت لە جیهاندا.\nپێشتر وا دەزانرا پێشینەی قوڵینگەكان لە فەرەنسا بووە كە تەمەنیان دەگەرێتەوە بۆ سەردەمی ئۆایجۆسین واتە (30)ملیۆن ساڵ بەرلەئێستا ئەمەش بە پشتبەستن بەو ئێسكەپەیكەرە بە بەردبووەی لەباشووری خۆرهەڵاتی فەرەنسا دۆزرایەوە، بەڵام ئەو بەبەردبووی باڵندەی قوڵینگەی كە لەچەند مانگی رابردوودا دۆزرایەوە لە ناوچەی دۆڵی نەهەنگەكانی میسر بوو ئەو بۆچوونەی هەڵوەشاندەوە و وایكرد زانایانی زانستی بەبەردبوو دوبارە مێژووی بەبەردبووەكانی قوڵینگ بنووسنەوە، چونكە ئەو بە بەردبووەی میسر مێژووەكەی دەگەڕێتەوە بۆ سەردەمی ئایۆسین كە دەكاتە نزیكەی (36) ملیۆن ساڵ پێش ئێستا بەمەش (6) ملیۆن ساڵ دێرینترە لەو بەبەردبووی قوڵینگەی كە پێشتر لەفەرەنسا دۆزرابووەوە.\nلەمانگی تشرینی دووەمدا تیمێكی دۆزینەوەی زانكۆی(بات)ی بەریتانیا دۆزینەوەی یەكەمین بەبەردبووی دایناسۆری جۆری دەنووك مراویان لە ناوچەیەكی بەردەڵانی مەغریب ئاشكرا كرد‌و ناویاننا(ئەجنابیا ئۆدیسیۆس) كە بەپێی لێكۆڵینەوەكانیان لە كۆتایی سەردەمی (گەچیی) دا و بەر لە (66) ملیۆن ساڵ پێش ئێستا ژیاوە، ئەم دایناسۆرە لە چاو هاوشێوەكانیدا بچووك بووە درێژییەكەی(3) مەتر و هێندەی جوانوویەك بووە.\nهەر ئەو تیمەی زانكۆی بات لە ناوچەی بیابانی (كم كم)ی باشوری خۆرهەڵاتی مەغریب جۆرێكی نوێی تیرۆسۆری بەبەرد بوویان دۆزییەوە كە هاوشێوەی قەل یان مریشك بووە كە لە هەموو شێوەكانی دیكە ی تیرۆسۆر جیاوازە بەهۆی دەنوكە باریك و درێژە بێ ددانەكەی.\nلەكانونی یەكەمی ساڵی (2020) دا تیمێكی توێژینەوەی ئەمریكیی لەباكوری هیند و لە ناوچەی(رامناگار) بە بەردبووی مەیمونێكیان دۆزییەوە كە مێژووەكەی دەگەرێتەوە بۆ (13) ملیۆن ساڵ لەمەوبەر و بەبەردبووەكەش بریتی بوو لە كاكیلەی خوارەوەی مەیمونی جۆری (جیب) كە سەر بە جۆرێكی نەناسراوی مەیمونی ئەو جۆرە بوو، هەروەها لەماوەی سەدەیەكدا ئەوە یەكەمین بەبەردبووی مەیمون بوو لەو ناوچەیە بدۆزرێتەوە.\nئەم بەبەردبووە بەڵگە و زانیاریی نوێی دا بەدەستەوە سەبارەت بە بەردبووی مەیمونەكان و مێژووی كۆچی باوانەكانی ئەو جۆرە مەیمونە لە ئەفریقیاوە بۆ ئاسیا.\nگرنگترین دۆزینەوەكان لە بواری شوێنەواردا\nزانایانی شوێنەوارناسی لە ساڵی (2020)دا سەرەرای پەتای كۆرۆنا ساڵێكی پڕ دەستكەوتیان هەبوو لە ڕووی دۆزینەوە شوێنەوارییەكانەوە.\nلەمیسر لە ماوەی ساڵێكدا زیاتر لە(100)تابوت و (40)تەرمی مۆمیاكراویان لە ناوچەی سەقارەی نزیك قاهیرە دۆزییەوە كە تەمەنی زۆربەیان نزیكەی(٢٥٠٠) ساڵە.\nزانایانی شوێنەوارناسی ئەمریكی و ئەوروپی دوای چەندین ساڵ توانیان نهێنی بنەچەی ئەو تاشەبەردانە بدۆزنەوە كە لە ناوچەی (ستۆنگنگ) هەیە و بە هۆی ڕووپێوییەكی نوێوە توانیان بزانن كە بەردە گەورەكانی ئەو ناوچەیە كە بە (سارسنس) ناسراون لە ناوچەی (ویست ودز)ەوە هێنراون كە تەنها (15) میل لە ستۆنهنگەوە دوورن و بەردە بچووكە شینەكانیش لە گردەكانی (بریسیلی)لە(وێڵز) ەوە هێنراون كە (18) میل لە جێگەكەی ئێستایانەوە دوورن.\nهەروەها زانایانی شوێنەوارناس لەكۆتایی ساڵی (2020) دا چەند ستونێكیان لە نزیك مۆنۆمێنتی (ستۆنهنگ) دۆزییەوە كە مێژووەكەی دەگەڕێتەوە بۆ سەردەمەكانی بەر لە مێژوو و شێوەكەی وەك ڕیزە دیوارێك وایە و بە پێی شوێنەوارناسان ئەو دیوارانە بۆ دیاریكردنی ئەو كەسانە بووە كە نزا و پارانەوەیان كردووە یان بۆ دروستكردنی سنوورێك بووە بۆ ئەو قوربانیانەی مرۆڤەكانی ئەو كاتە پێشكەش بە خواوەندەكانیان كردووە.\nدۆزینەوەی تابلۆی ئاژەڵانی زەبەلاح لە ئەمازۆن\nلەدارستانە باراناوییەكانی ئەمەزۆن و لەناوچەی Serrana La Lindosa كە یەكێكە لە گرنگترین ناوچەكانی هونەری سەر بەرد چەند نیگارێكی كۆن دۆزرانەوە كە مێژووەكەیان دەگەرێتەوە بۆ چاخی سەهۆڵبەندان.\nئەو تابلۆیانە كە مێژووی نەخشاندنیان دەگەرێتەوە بۆ(12600 – 11800) ساڵ پێش ئێستا و نیگاری ئەو جۆرە ئاژەڵە زەبەلاحانە دەنوێنێت كە لەناوچوون و مرۆڤەكانی ئەو سەردەمە بینیویانە و لێی ترساون و هەندێكجاریش تواینویانە ڕاویان بكەن، ئاژەڵەكانیش بریتین لە ماموس و تەمەڵەی زەبەلاح و جۆرە ئەسپێكی زۆر گەورە و تیمساح.\nدۆزینەوەی پایتەختی ونبووی شارستانییەتی مایا\nلەحوزەیرانی ساڵی (2020) دا زانایانی زانكۆی براون و براوندیز دۆزینەوەی داروپەردووی پایتەختی ونبووی شارستانیەتی مایایان لە نزیك ناوچەی (ساكتیز)ی مەكسیك ئاشكرا كرد و ڕایانگەیاند\nئەوناوچەیە كە ئێستا بووەتە لەوەرگەی ماڵات لە مەكسیك لە ساڵانی نێوان (628 -869)پێش زایین پایتەختی شانشینی ساكتیز بووە كە ڕۆڵێكی كاریگەرییان هەبووە لە شارستانیەتی مایادا.\nلە مانگەكانی دواتردا تیمێكی شوێنەوارناسیی سەربە زانكۆی ئەریزۆنای ئەمریكا بە بەكارهێنانی ڕوپێوی تیشكیی(LiDar) و لە ژێر زەوی ناوچەی (تابلسكۆ)ی مەكسیك مۆنۆمێنتێكی پاشماوەی شارستانیەتی مایان دۆزییەوە كە درێژییەكەی (4600) پێ بووە و بە گەورەترین مۆنۆمێنتی دێرین دادەنرێت لە جیهاندا.\nسەرچاوە: شەرق ئەلئەوسەت، sky


تیۆرییە ڕەش و سپییەکە بە بەراورد بە تیۆرى فەزى کۆمەڵەکان – KurdRawm\nنووسین و ئامادەکردنی: ئوسامە تەحسین\nئەم بابەتە دوو دەروازەیە، دەروازەى یەکەم؛ باس لە تیۆرى کلاسیکى کۆمەڵەکان (تیۆرى ڕەش و سپى کۆمەڵەکان) دەکات کە تێگەیشتنمان ئاسانتر دەکات بۆ چوونە نێو دەروازەى دووەم کە تیۆرى فەزی کۆمەڵەکانە.\n“نیکۆلا بورباکی” نازناوێ بوو بۆ “کۆمەڵەى هەڵبژاردەى خۆیى” لە فێرگە ئەکادیمییە فەڕەنسییەکان کە ویستوویانە دووبارە بیرکارى لە سەرەتاوە بە شێوەیەکى دروست دابڕێژێتەوە. بانگەشە بەهێزەکەیان ئەمە بوو؛ کە دەبێت هەموو شتێک دووبارە لەسەر بنچینەى تیۆرى کۆمەڵەکان بیناد بندرێتەوە. ڕێگا و شێوازى بەڵگەنەویستى، کڕۆکى باسەکە بوو، دوایش ئەم شێوازە شوێنى خۆى لە ناو قەوارەیەکى زۆر ورد و ڕێک بەهۆى “پێناسە، بیردۆز و سەلماندنەوە، گرت. هەموو ئەمانە دەگەڕێتەوە بۆ بیرکارى هاوچەرخ و گۆڕانکارییەکانى لە ساڵانى بەولاوە.\nبیرکاریزانى بلیمەت “جۆرج کانتۆر” تیۆرى کۆمەڵەى بنیاد نا لە ژێر تیشکى داخوازییەکان بۆ ئەوەى کە “تیۆرى ژمارە ڕاستییەکان” وەک بنچینیەک پێگەکەى بناسێنێت. لەگەڵ ئەم کارەى کانتۆر، چەندین ڕەخنە و مشت و مڕ لە مەیدانى بیرکاریدا هاتە ئاراوە، بەڵام تیۆرى کۆمەڵە وەک یەکێک لە لقە هەرە سەرەکییەکانى بیرکارى، پێگەى خۆى گرت و جێگربوو، هەموو ئەوانەش لە سەدەى بیستەم ڕۆشنبوونەوە.\nکۆمەڵە لە ڕووى ماناوە واتا کۆبوونەوەى شتانێک پێکەوە. بۆ نمونە کۆمەڵەى مامۆستایان، کۆمەڵەى ئەندازیاران. بەڵام کۆبوونەوەى شتانێکى لێکچوو بەس نییە بۆ ئەوەى بە کۆمەڵەیەکى بیرکارییانە ناوى بەرین، بەڵام ئەمە بیرۆکە سەرەکییەکەیە.\nبە شتەکانى ناو کۆمەڵە دەوترێت “دانە یان ئەندام”ى کۆمەڵەکە. کۆمەڵەکان بە پیتى گەورە هێما دەکرێت، دانەکانى ناویشى بە پیتى بچوک هێما دەکرێت. ئەگەر دانەیەک بێت لە کۆمەڵەى ، ئەوا دەنووسین وەک ئەوەى کانتۆر کردى. ئەگەر نمونەیەک وەربگرین دەتوانین بنووسین ، هەروەها ئەمەش واتە دانەیەک نییە لە دانەکانى ناو کۆمەڵەى .\nکۆمەڵەکان دەتواندرێت بە دوو ڕێگاى جیاواز و گرینگ بەیەکتر ببەسترێنەوە. ئەگەر و دوو کۆمەڵە بن، ئەوا ئەو کۆمەڵەى کە دانەکانى و لە خۆدەگرێت، پێى دەوترێ “یەکگترنى دوو کۆمەڵە” کە بە بیرکارییانە و بە هێما، بەم شێوەیە دەنووسرێت . یەکگرتنى دوو کۆمەڵە دەتواندێت بە ئەندازەییانە-وێنە نیشان بدرێت، بە شێوازێک کە پێى دەوترێ “هێڵکارى ڤن” کە بە ناوى بیرکاریزان و لۆژیکزان “جۆن ڤن” کراوە. بەڵام ئاشکرایە کە “ئۆیلەر” زووتر بەر لە ڤن ئەم هێڵکارییەى بەکارهێناوە، بۆیە هەندێ کات دەوترێ “هێڵکارى ڤن-ئۆیلەر”.\nدانە هاوبەشەکان، ئەو دانانەى کە لە و دا هەن، کۆمەڵەیەکى نوێ دروست دەکەن و پێى دەوترێ “یەکتربڕینى دوو کۆمەڵە” کە بە هێمایی بیرکارییانە بەو شێوەیە دەنووسرێت .\nئەگەر ئەوا یەکگترنى ئەو کۆمەڵەیە بریتییە لە: و یەکتربرینى ئەو دوو کۆمەڵەیەش دەکاتە .\nئەگەر “تێکڕاى جیهانمان-” هەبێت و بەشێک بێت لێى، ئەوا دەتوانین لەسەر کۆمەڵەى کۆمەڵەیەکى نوێ پێناسە بکەین، ئەویش “تەواوکەرى ” کە بە هێما دەکرێت. تەواوکەرى بریتییە لە هەموو ئەو دانانەى کە ناکەونە ناو و بەشێکن لە تێکڕاى جیهان.\nلە تیۆرى کۆمەڵەدا، هێماکانى بەرامبەر و هاوتان لەگەڵ هەردوو هێماى جەبرى . هاوکات لەگەڵ کردارى “تەواوکەر” کە بە دەنووسرێت” شتێکى نوێ دێتە کایەوە بە ناوى “جەبرى کۆمەڵە”. بیرکاریزان و لۆژیکزان “دیمۆرگان” ئەوەى شرۆڤە کرد کە چۆن هەرسێ کردارەکە بەیەکەوە کاردەکەن. لە جیهانى هاوچەرخى بیرکاریدا، یاساکانى دیمۆرگان ئەمانەن:\nهەتا ئێستا، هیچ کێشەیەک نییە لە مامەڵەکردن لەگەڵ کۆمەڵە کۆتادارەکان، لەبەر ئەوەى دەتوانین ئەو کۆمەڵانە؛ دانەکانى ناوى ڕیز بکەین هەر وەک لە کۆمەڵەى دەبینین، بەڵام لە جیهانى کانتۆر و بیرکردنەوەکانى، مامەڵەکردن لەگەڵ کۆمەڵە ناکۆتاکان، پڕ لە شتى سەیر و سەمەرە و ئالنگارییە.\nکانتۆر کۆمەڵە پێناسە دەکات بەوەى کە بریتییە لە کۆمەڵەى شتانێک لەگەڵ هەبوونى سیفەتێکى تایبەت لە دانەکانى. بیر لەم کۆمەڵەیە بکەرەوە کۆمەڵەى ئەو ژمارە تەواوانەى کە لە و گەورەتر لە پێکاهاتووە. لەبەر ئەوەى کۆمەڵەکە ناکۆتایە، ئەوا ناتوانین هەموو دانەکانى ناوى بنووسین، بەڵام لەبەر ئەوەى شتێکى هاوبەش لە نێوان هەموو دانەکان هەیە، بە واتایەکى دیکە، لەبەر ئەوەى تواناى ئەوەمان هەیە بزانین دانەى دواى یان چیە، ئەوا بەهۆى ئەم سیفەتەوە، دەتوانین ئەم کۆمەڵەیە بەم شێوەیە بنووسین:\nواتە: کۆمەڵەى ، ئەو دانانەن ، بەو مەرجەى دانەکانى ناوى، ەکان ئەو ژمارانەن کە سروشتین؛ ژمارە و لە گەورەترى تێدایە. ئەم هێمایەی سەرەوە ” : ” واتە: بەو مەرجەى-2.\nلە تیۆرى کۆمەڵە سەرەتاییەکان، دەکرێت کۆمەڵەیەکمان هەبێت کە شتەکانى ناوى، شتانێکى ئەبستراکت3 بن، وەک:\nلەم بارەدا، کۆمەڵەى خۆشى دەبێتە کۆمەڵەیەکى ئەبستراکت. سا بۆیە لەم بارەدا ئاساییە گەر بگوترێت . لۆژیکزان و بیرکاریزانى بەریتانى “بێرتراند ڕاسل” لە تیۆرى کۆمەڵەکان چەکەرەى بەم بیرۆکەیە کرد، ئەویش کۆمەڵەیەک کە هەموو ئەودانانەى تێدایە کە ئەو دانانە لە ناو خۆیاندا نین، بەشێک نین لە خۆیان؟! کە بە زمانى هێمایى، بەم شێوەیە دەنووسرێت:\nپاشان ڕاسل پرسیارێک ئاراستە دەکات: ئایا یان نا؟ ئەگەر وەلامەکە “بەڵێ”یە، ئەوا دەبێت پاسەدانى ئەو پێناسەیەى بکاتە کە شوناسی ە، بۆیە . لە لایەکى دیکەوە ئەگەر وەڵامەکە “نەخێر” بێ و ، ئەوا پاسەدانى ئەو پەیوەندییە پێناسەکراوەى دەکات و بۆیە . پرسیارەکانى ڕاسل بەو دەستەواژەیە کۆتایى هات “بنچینەی پارادۆکسەکەى ڕاسل”.\nهاوشێوەى “پارادۆکسى سەرتاشەکە”یە، ئەو پارادۆکسەى کە دەڵێت: هەموو خەڵکى گوندى یان دەبێت خۆیان سەرى خۆیان بتاشن، یان دەبی سەرتاشى گوندەکە سەریان بتاشێت. ئەو پرسیارەى لێرەوە سەر ئاو دەکەوێت: دەبێت سەرتاشەکە خۆى سەرى خۆى بتاشێت؟ ئەگەر سەرى خۆى نەتاشێت، ئەوا دەبێت بیتاشێت، ئەگەر بیەوێت سەرى خۆى بتاشێت، ئەوا نابێت بیتاشێت! کێشەکە لێرە ئەوەیە کە سەرتاشەکە خۆى یەکێکە لە خەڵکى گوندى.\nجا بۆیە باشترە خۆمان لە پارادۆکسى لەم شێوەیە بە دووربگرین، بۆیەش ئەبێت ڕاست و ڕەوان بین، کە ئەم پارادۆکسانە، ئاماژەیە بۆ هەبوونى کەم و کوڕى لە تیۆرى کۆمەڵەکان، کێشە و گرفتى لەم شێوەش پێى دەوترێ “ناکۆکى لۆژیکى یان دژوێژى”. کەوتنەوەى ناکۆکى لەم شێوەیە لە ڕژێمێک، جێگاى قەبووڵ نییە. بێرتراند ڕاسڵ تیۆرییەکى ڕۆنا بە نێوى تیۆرى جۆرەکان و تەنیا ئەگەر دانەیەک بێت لە خوار بێت، بۆیە خۆمان بەدوور دەگرین لە دەستەواژەى لەم شێوەیە: .\nڕێگایەکى دیکە بۆ دوورکەوتنەوە لە ناکۆکى لەم شێوەیە، ئەوەیە کە تیۆرى کۆمەڵە دووبارە بە یاسا و ڕێسا بکرێتەوە بە شێوازێکى تازە و بە لەبەرچاوگرتنى ئەو ناکۆکییانەى کە تا ئێستا ڕووبەڕووى تیۆرەکە بۆتەوە. لەم دووبارە ڕۆنانەوەیە، پێویست ناکات لە مەڕ چیەتى کۆمەڵەکان خۆیان نیگەران بین، بەڵام ئەو ڕژێمە بەڵگەنەویستییەى کە فرمانڕەوایی کۆمەڵەکان دەکات و هەڵسوکەوتیان لەگەڵدا دەکات، شتێکى تێیدا دەگۆڕێت. یۆنانییەکان هەوڵیان بۆ شتێکى لەم چەشنە دا لە مەڕ کێشەى هاوشێوەکانى وەک ئەمە، بەڵام بە پێویستیان نەزانى کە شرۆڤە و لێکدانەوەى بۆ بکەن، لێ هەوڵیان دا کە چۆن لەگەڵ ئەمانە مامەڵە بکەن و چارەسەرى دەست بەجێى بۆ بدۆزنەوە.\nلە بابەتى تیۆرى کۆمەڵەکان، ئەم کێشە و گرفتانەى سەرەوە کە باسکران، سەرچاوەى هیلهامى کارەکانى “زێرمیلۆ و فرانکلین” بوو لە مەڕ بەڵگەنەویستەکانى تیۆرى کۆمەڵە. کە هەوڵ و تەقەڵایەک بوو بۆ داڕشتنەوەى تیۆرى کۆمەڵە کە بە شێوەیەک خاڵى بێت لە خستنەوەى پارادۆکس و ناکۆکییەکان.\nبیردۆزەکەى کۆرت گۆدێل:\nلۆژیکزان و بیرکاریزانى ئوستڕالى “کۆرت گۆدێل” لە گۆڕنەرى خەون و هەوڵى چەندین ساڵەى بیرکاریزان و لۆژیکزانەکان. گۆدێل هەموو ئەو مشت و مڕەى کە بەهۆى پارادۆکس و ناکۆکییەکان بەرۆکى تیۆرى کۆمەڵەى گرتبوو، کۆتایى پێ هێنان. لە ساڵى دا، سەلماندی کە لە سادەترین ڕژێمى بەڵگەنەویستى، دەستەواژەیەک (یان چەند دەستەواژەیەک) هەیە کە ڕاستى و ناڕاستییان ناتواندرێت لە ناو ڕژێمەکە یەکلابکرێتەوە. بە شێوەیەکى نافەرمى، لە هەر ڕژێمێک دەستەواژەیەک هەیە کە بەڵگەنەویستەکانى ئەو ڕژێمە دەسەڵاتیان بەسەردا ناشکێ و دەستیان ناگاتێ. ئەم دەستەواژانەش، دەستەواژەیەکى بڕیارلێنەدراون و یەکلانەکراوەن. لەبەر ئەم هۆکارەش، بیرۆدزى گۆدێل بە “بیردۆزى ناتەواوێتیی گۆدێل” ناسراوە. ئەم ئەنجامەى کە گۆدێل خستییەوە، هەوڵ و کارەکانى “زیرمیلۆ-فرانکلین” و هەموو ڕژێم و هەوڵەکانى دیکەى بە نەزۆک کرد.\nلە کۆمەڵە کۆتاداران، ژماردنى دانەکانى ناو کۆمەڵەکە کارێکى ئاسانە، بۆ نمونە کە کۆمەلەیەکى کۆتادارە و تەنیا دانەى هەیە یان دەتوانین بڵێین کە ژمارەى دانەکانى کۆمەڵەى بریتییە لە . بە بیرکارییانە بەم شێوەیە دەنووسرێت . بە شێوەیەکى ئاسانتر دەتوانین بڵێین “قەبارەى کۆمەڵە” کە لێرە مەبەست لە قەبارە ژمارەى شتەکانى ناو کۆمەڵەکەیە.\nبە پێى کارەکەى کانتۆر لە مەڕ تیۆرى کۆمەڵەکان، هەردوو کۆمەڵەى ژمارە ڕێژەییەکان و کۆمەڵەى ژمارە ڕاستییەکان زۆر لێکجیاوازن. کۆمەڵەى ژمارە ڕێژەییەکان دەتواندرێت لە خشتەیەک دانەکانى ناوى ڕیزبکەین بەبێ ئەوەى هیچ ژمارەیەکمان لە بیر بچێت، واتە تواناى ئەوەمان هەیە دانەکانى ڕیزبکەین، بەڵام کۆمەڵەى ژمارە ڕاستییەکان ناتواندرێن دانەکانى ناوى ڕیزبکەین. لە کاتێکدا کە هەردوو کۆمەڵەک ناکۆتان، بەجۆرێک کە کۆمەڵەى پلە و پایەى بەرزترە لە کۆمەڵەى . بیرکاریزانەکان قەبارەى ئەم کۆمەڵە ناکۆتانە بەم شێوەیە دەنووسن ، هێماى “هیبریو ” کە پیتى ئەلفى زمانى عیبرییە، وە قەبارەى کۆمەڵەى ژمارە ڕاستییەکان جا بۆیە ئەمەش واتاى ئەوەیە کە (دانەکانى ناو کۆمەڵەى ژمارە ڕاستییەکان، ژمارەیان زیاترە لە دانەکانى ناو کۆمەڵەى ژمارە ڕێژەییەکان).\nفەزى چییە؟ بۆچی پێوستى کرد هەبێت؟\nلەسەرەوە زانییارییەکى بنەڕەتیمان لەهەمبەر کۆمەڵەکان پەیداکرد. بیرکاریزانەکان لە سەدەى بیستەهەمدا، تیۆرى کۆمەڵەکان و نەخشەکانیان بەکارهێنا بۆ گوزارشتتکردن لە پرسگەڵێکى هەنووکەیی. تیۆرى کۆمەڵەش کە جومگەیەکی سەرەکییە لە بەستنەوەى هەموو لق و پۆپەکانى بیرکارى، وەک لە سەرەوە بینیمان کە ڕۆڵى باڵاى گێڕا. هەندێ جار دەپرسین: بۆ بیرکارى و زانست بەگشتى بەردەوام لە پێشکەوتندایە؟ ئایا بیرکارى خۆى کێشە بۆخۆى دروست دەکات هەرخۆیشی وەڵامى کێشەکە دەداتەوە؟ بۆ وەڵامى ئەو پرسیار دەتوانین بڵێین؛ هەندێ لە کێشەکان بیرکارى خۆى ئاراستەى خۆى دەکات و هەندێکیشى زانستەکانى دیکە ئاراستەى بیرکارى دەکەن، هۆکارى ئەمەش تا کێشەکە نەخرێتە چارچێوەى بیرکارییانە، تێگەیشتن و وەڵامدانەوەى وەها ئاسان نابێت. لێرەدا دووچارى پرسیارێک دەبینەوە: تیۆری ڕەش و سپى کۆمەڵەکان هەموو گرفتێکى پێ چارەسەر دەکرێت؟ ئایا لەگەڵ هەموو سیستەمێک دانووى دەکوڵێت؟\nبۆ ئەوەى تێبگەین کە بۆچى ئەم تیۆرییە وەڵامى هەندێ پرسی لە هەگبەدا نییە، با سەرنجى “نەخشەى تایبەتیی- ” بدەین. بۆ تێگەیشتن لەم نەخشەیە، سەرەتا دەبێت بنەکۆمەڵەیەکمان هەبێت لە کۆمەڵەیەک لە شت ، بەم شێوەى خوارەوە پێناسە کراوە.\nواتە گەر ناوى هەر شتێک بێنین کە لە دا هەیە، ئەگەر ئەم شتە لە ناو هەبوو، ئەوا ئەنجامەکەى دەکاتە ، بەڵام ئەگەر لە ناو دا نەبوو، ئەوا ئەنجامەکەى دەکاتە سفر. لێرەدا ئەو و گوزارشتە لە هەبوون و نەبوونى ئەو شتە کە ئاخۆ لە بنەکۆمەڵەى هەیە یان نا (باینەرى). واتە هەیە، واتە نییە. ئێستا با بابەتەکە ئاسانتر بکەینەوە و بە ئەندازەییانە نمونەیەک بدەین.\nئێستا ئەگەر لە ناو بازنەیەک خاڵێکمان هەبێت، لەبەر ئەوەى خاڵەکە لە ناو بازنەکەدایە، ئەوا بە ئاماژە بۆ ئەو ڕووداوە دەکەین. کەوایە لێرە دوو بڕیار هەیە: خاڵەکە لە ناو بازنەکەدایە یان خاڵەکە لە ناو بازنەکەدا نییە. ئێستا گەر چەند نمونەیەکى کۆنکریتى بهێنینەوە بۆ ئەوەى بە تەواوى لە بابەتەکە حاڵى بین. لە ژیانى ڕۆژانەمان لە زۆرێک لە ڕووداوەکان ئەو بابەتەى سەرەوە دێتە پێشمان، وەک: لە ماڵەوە گەسکیى کارەباییتان هەیە یان نا؟ سەتەلاییتان هەیە یاخود نا؟ دیارە وەڵامى ئەم جۆرە پرسانە؛ بەڵێ یان نەخێرە، واتە لێرە وەڵامى ناوەندیمان نییە! هەمانە یان نیمانە . بەڵام هەندێ پرس دەکرێ وەڵامێکى ناوەندى هەبێت، وەک: ئێستاکە بارانە؟ وەڵامى ئەو پرسیارە دەکرێ بەڵێ بێت، دەکرێ نەخێر بێت،؟ بەڵام دەکرێ بڵێین بارانێکى زۆر کەمە! کەواتە لێرە دەکرێ ئەو بارانە کەمە بە دەرببرین! ئەو نمونەى کۆتاییش نمونەیەکە لە تیۆرى فەزی کۆمەڵەکان- . گەر دووبارە لە دیدى فەزییەوە بە پێى نەخشەى تایبەتیی سەیرى بازنەیەک بکەین ئەگەر خاڵەکە زۆر لە چێوەى بازنەکە نزیک بێت، ئەوا دەڵێین: خاڵەکە لە سنوورى بازنەکە نزیکە، کەواتە بە دەیخملێنین. نمونەیەکى دیکە بریتییە لە ڕادیۆی نێو ئۆتۆمبیڵ، گەر هەموو دەنگەکەى بدەیتێ، ئەوا ، گەر تەواوى دەنگەکە ببڕى، ئەوا ، بەڵام گەر نە زۆر بەرز بێت نە زۆر نزم بێت، ئەوا . دیاریشە ئەو وەڵامە وەڵامێکى ناوەندییە. تیۆرى فەزی لە ساڵى لە لایەن زاناى ئەمەریکى “زەدیح” بنچ و بنەوانى داڕێژرا ئەمەش لە کاتێکدا کە تۆوى تیۆرییەکە لە لایەن خودی بیرکاریزانەکانەوە نەخرایە ژێر خۆڵەوە، بەڵکو ئەوان گەشەیان پێداو بوو بەوەى کە ئێستا هەیە.\nدەرئەنجام: تیۆر و لۆژیکى فەزى زۆر لە تیۆر و لۆژیکى کلاسیکیى گونجاوتر و چاکترە، چونکە لە تیۆر و لۆژیکى کلاسیکیى هیچ وەڵامێکى ناوەندیمان نەبوو، لەبەر ئەمەش ئەم لۆژیکە بە لۆژیکى “ڕەش و سپى” ناسراوە، چونکە هەموو شتێک یان ڕەشە یان سپییە ! بەڵام فەزى دەڵێت: لە نێوان ڕەش و سپى زۆر ڕەنگی دیکە و پێکسڵى تر لەو ناوەندەدا هەیە! بۆیە نەخشەى تایبەتى لە تیۆرى فەزى بەم شێوە پێناسەکراوە:\nتایبەتمەندییەکانى تیۆرى فەزى کۆمەڵەکان لە هەندێ تایبەتمەندى جیاوازە لە تیۆرى کۆمەڵەکان (تیۆرى کلاسیکی کۆمەڵەکان). یەکێک لە جیاوازییە دیارەکان ئەوەیە کە لە فەزى مەرج نییە یەکتربرینى و بکاتە کۆمەڵەى بەتاڵ وەک چۆن لە تیۆرى کۆمەڵەکان هەمیشە . کەوایە بەبێ ئەو تیۆرییە زۆرێک لەو شتانەى ئێستا بەم شێوەیە نەدەبوو، لەسەر مێزى نان خواردنیش، یان دەبوو هەموو خواردنەکە بخۆى، یان هیچ!\nبا بە نمونەیەک ڕوونیبکەینەوە کە “پارادۆکس چییە. ئەگەر هاتوو مرۆڤ توانی گەشت بۆ ڕابردوو بکات، ئەوا پارادۆکسێک دێتە کایەوە کە ناسراوە بە “پارادۆکسی باپیرە” کە بەم شێوەیەیە: وادابنێ کە دەتوانی بچیەوە ڕابردوو بۆ ئەوکاتەی کە باپیرەت منداڵ بووە، ئەگەر تۆ باپیرەت بکوژی لە تەمەنی منداڵی خۆیدا، کەوایە باپیرەت چانسی ئەوەی نابێت کە ژن بێنێت، لەوەوە باوکت لەدایک نابێت بێگومان لە وەشەوە تۆ نابێت لەدایک بیت، ئەوجارە تۆ چانسی ئەوەت نابێت کە باپیرەت بکوژی… کە نەشتوانی بیکوژی باپیرەت ژن دێنێت و باوکت و تۆش لەدایک دەبن، کە تۆ لەدایک بووی دەتوانی بگەڕێیەوە و باپیرەت بکوژی… دووبارە ئەتۆ لەدایک نابی کە ئەوەش وادەکات نەتوانی باپیرەت بکوژی، لەوەوە ئەتۆ لەدایک دەبیەوە و دەتوانی باپیرەت بکوژی. ئیدى دۆخەکە بەم شێوەیە بەردەوام دەبێت، لەنێوان توانینی ئەوەی کە دەتوانی بیکوژی یان نا، دەمێنینەوە.\nئەم دوو هێمایە و (جووت خاڵ و ستوونە هێڵ) لە تیۆرى کۆمەڵەکان بە واتاى “بەو مەرجەى” دێن.\nئەبستراکت واتە شتێک کە بەر هەستەکانى (پێنج هەستەوەرەکە) مرۆڤ ناکەوێت. بۆ نمونە چیە؟ کا وەرن بۆ بێنن با لە ئامێزى بگرم؟!\nچەمکى بیرکارى، تــۆنى کــریــڵى، وەرگێڕانى ئوسامە تحسین، ناوەندى ڕێنوێن، .\nDubois, D.J., 1980. Fuzzy sets and systems: theory and applications(Vol. 144). Academic press.\nPalaniappan, N., 2002. Fuzzy topology. CRC Press.


بازرگانی پشكنینی ساختەی كۆرۆنا دەکرێت - تۆڕی میدیایی خەڵک\nلە زۆرینەی فڕۆكەخانەكان پشكنینی ساختەی كۆرۆنا دەفرۆشرێت\nزۆرێك لە فڕۆكەخانەكانی جیهاندا لە ئێستادا پشت بەئەنجامی نێگەتیڤی پشكنینی كۆرۆنا دەبەستن بۆ دڵنیابوون لە پارێزگاری لە سەرنشین و گەشتیارەكان پێش گەشتەكانیان، بەڵام واتای ئەوە نییە زۆرینەی پشكنینەكان راستی بن.\nرۆژنامەی وۆڵتسریت جۆرۆناڵی ئەمریكایی بڵاویكردەوە لە فڕۆكەخانەكانی ئەندەنوسیا، فەرەنسا، بەریتانیا ژمارەیەك كەسیان دەستگیركردووە كە هەڵگری پشكنینی ساختەبوون.\nبەپێی راپۆرتی رۆژنامەكە، لە مانگی رابردوو لە دەرەوەی فڕۆكەخانەیەكی لەندەن كەسێك دەستگیركراوە بەهۆی فرۆشتنی پشكنینی كۆرۆناوە.\nلە مانگی نۆڤەمبەر لە فەڕەنسا 7 كەسی دیكە دەستگیركران كە پشكنینی كۆرۆنای ساختەیان بە گەشتیاران فرۆشتووە لە فڕۆكەخانەی شارل دیگول لە نزیك پاریس.\nپۆلیس بۆ یەكەم جار سەرنشینێكی ئاشكراكرد كە هەڵگری پشكنینی ساختەیە لەگەشتێكدا بۆ ئەدیس ئابابا لە ئەسیۆپیا.\nپۆلیس لە مۆبایلێكدا زیاتر لە 200 پشكنینی ساختەی دۆزیەوە كە رێی گەشتیان پێدراوە لەرووی نیودەوڵەتییەوە.\nلە مانگی رابردوو پۆلیسی جاكارتا لە ئەندەنوسیا 8 كەسی دەستگیركرد بەهۆی تێوەگلان لە ساختەكردنی پشكنین و فرۆشتنی بە گەشتیاران.\nلە هەمان مانگدا لە ئەندەنوسیا 15 كەسی دیكە دەستگیركران كە پشكنینی ساختەیان بە 70 دۆلار فرۆشتووە بە گەشتیاران.\nپۆلیس دەڵێت كارمەندێكی پێشووی نوسینگەی تەندروستی لە فڕۆكەخانەی سوكارنوی نێودەوڵەتی گەیشتووە بە وێنەیەك لە پشكنینی كۆرۆنا كە لە سەرەتای ئۆكتۆبەر بەكارهاتووە بۆ لەبەرگرتنەوەی نزیكەی 20 پشكنینی ساختەی رۆژانە.\nلە فلیپین پەیمانگای توێژینەوەی حكومی سەر بە وەزارەتی تەندروستی هۆشداری دا لەو كەسانەی كارمەندی پەیمانگاكەن و پشكنینی ساختە دەفرۆشن لە مانگی رابردوو.\nیەكێتی گواستنەوەی هەوایی نێودەوڵەتی ئاماژەی بە بەرنامەیەكی نوێی مۆبایل كردووە بۆ رێگەدان بە گەشت، بەڵام جێبەجێكردنی ئەو بەرنامەیە لە زۆرینەی وڵاتاندا قورسە.


چۆن ڕێگە لە ئەگەری شەری نێوان پەکەکەو پارتی و ھەرێم بگرین؟ خوێندنەوەیەك لە ڕوانگەی ئەزمونی ڕۆژئاواوە\n6/11/2021 11:42:00 AM 45 جار خوێندراوەتەوە\nکاتێك لە سەرەتای نەوەتەکاندا، تورکیا فشارێکی زۆری خستە سەر ھەرێم و شەڕ لە سنور گەرم بوو، پەکەکە لە چوارچێوەی ڕێکەوتنێکدا لەگەڵ حکومەتی ھەرێم، ڕازی بوو بەوەی ھێزەکان و بارەگای سەرکردایەتی بگوازێتەوە بۆ قەندیل. بەوەش یارمەتی خۆی و ھەرێمیشی دا، توانرا بۆ ماوەیەکی زۆر ببێتە چارەسەرێکی مام ناوەندی و فشار لەسەر ھەرێم کەمبێتەوەو پێواژۆی ئاشتیش دەست پێبکات.\nبەڵام لە ئێستادا، بەھۆی زیاد لە ھۆکارێكەوە، لەوانەش، شکستی پێواژۆی ئاشتی و ھەڵەی لایەنی کوردی وگۆڕین و دڕبوونی سیاسەتی دەرەوەی تورکیا لە ناوچەکەدا، دۆخەکە گۆڕانی گەورەی بەسەردا ھاتووە. ئەمەش وایکردووە، ڕێکەوتنە کۆنەکە توانای ڕێکخستنی پەیوەندییەکان و ڕووبەڕوبوونەوەی ھەڕەشەو فشارەکانی نەمێنێت و پێویست بەوە بکات ڕێکەوتنێکی نوێ نەك شەڕ، جێگەی بگرێتەوە.\nلە دۆخێکی لەم جۆرەدا، بەسەرنجدان لە وقیعی ئێستای شەڕو ھەڕەشەکان لەنێوان پەکەکەو تورکیاو ھەرێمدا، کورد و پەکەکەو ھەرێم، دەکەونە بەردەم چەند بژاردەیەکەوە، لەوانەش:\n١- بڕیاردانی بەرگریکردنی ھاوبەشی پەکەکەو ھەرێم دژ بە لەشکرکێشی و داگیرکاری تورکیا.\n٢- بەرگریی پەکەکەو بێ دەنگبوونی ھەرێمی کوردستان و درێژەدان بەدۆخی ئێستا.\n٣- ھەڵگیرسانی شەڕی نێوان پارتی و پەکەکە کە دەبێتە شەڕی نێوان ھەرێم و پەکەکە چونکە لە ئەگەری ڕوودانیدا، بەو ناوەوە دەکرێت.\n٤— ڕێکەوتنێکی نوێی نێوان ھەرێم و پەکەکە، لەپێناو لێکتێگەیشتن و یەکتر تەواوکردنی نەتەوەیی و ڕێگریکردن لە گەڕێکی تری شەڕی نێوخۆی کوردی و یارمەتیدانی ھەرێم و بەفیڕۆنەدانی تواناکان و لاوازکردنی پاساوی دەستی تورکیا بۆ درێژەدان بە لەشکرکێشیەکەی .\nگەر سەرنج بدەینە ئەم بژاردانەی بەردەم کوردو پەکەکەو ھەرێم لە ئێستادا، گومانی تێدا نیە، بژاردەی چوارەم، واتە ڕێکەوتن و تەگبیری ھاوبەش و پارێزگاریکردن لە تواناکان، نەتەوەیترین، ئەخلاقیترین و عەقڵانیترین بژاردەیە،چونکە:\nا- بژاردەی یەکەم ناواقیعیەو وەھمە گرەو لەسەر ئەوە بکەین و پێمان وابێت، ھەرێم توانای شەڕی تورکیای ھەیە.\nب- بژاردەی دووەمیش وا دەکات بەشێکی بەرینی ھەرێم بکەوێتە ژێردەستی ڕاستەوخۆی لەشکری تورکەوە.\nج- شەڕی ناوخۆی کوردیش، بۆ پەکەکەو ھەرێمیش، نەھامەتی و قەیرانی جۆراوجۆری بەدواوە دەبێت وئەو بژاردەیە ھەموان دەبێت خۆی لێ بەدور بگرن، لەبەرئەوەی دەبێتە ھۆی:\n١- بەفیڕۆدانی توانایەکی زۆری ماددی و مرۆیی ھەردوولا.\n٢- بڵاوبوونەوەی زۆرتری بوغزو کینەی سیاسی و دژایەتی سێ پارچەی کوردستان بۆ یەکترو کاڵبوونەوەی زۆرتری ناسنامەی نەتەوەیی و بێ ڕەنگکردنی زیاتری مەسەلەی کوردستان لە جیھاندا .\n٣- بوارکردنەوەی زیاتر بۆ دەستێوەردانی ناحەزان، لە کاروباری نێوخۆی ھێزە کوردییەکان وپەیوەندییەکانی نێوانیان.\n٤- قوڵترکردنەوەی کێشە وقەیرانە ناوخۆییەکانی ھەرێم و دابەشبوونە نێوخۆییەکانی و لاوازترکردنی پێگەکەی.\n٥- زیاتر لێکدوورکەوتنەوەی ھێزە کوردییەکانی ڕۆژئاوا لەیەکتری و شکستی ھەوڵەکانی پێکھێنانی ئیدارەیەکی ھاوبەش، کە جگە لە کورد، داخوازییەکی ھاوپەیمانانیشە.\n٦- ناچارکردنی زۆرتری ھێزە کوردییەکان بۆ پاشکۆیی و سازشی زیاتر بۆ دەرو دراوسێ و وڵاتانی ناوچەکە.\nپەکەکەو ئەزمونێك لە خۆرئاوای کورستانەوە:\nگرنگە سیاسەتمەدارو ھێزی سیاسی و سەربازی و سەرکردە، سوود لە ڕابردوو وەربگرێت، بۆئەوەی ھەڵەکان دووبارە نەبنەوەو ئەزمونەکان یەکتری تەواو بکەن.\nلێرەشەوە ئەگەر چاوێك بە ئەزمونی ڕۆژئاوادا بخشێنین، تێدەگەین کە، ململانێ و لێکتێنەگەیشتن وسازش بۆیەکتر نەکردنی ھێزە کوردیەکان لە رابردوودا، بە زیانی گەەرەوکارەسات بۆسەر مەسەلەی کوردستان و بە قازانجی دوژمنە ناسیونالیستەکانیان کۆتایی پێھاتووە و شکاوەتەوە.\nبۆ نمونە، سەردەمێ تورکەکان ڕازیبوون بەوەی لەشکری ڕۆژ لە سنورەکانی نێوان ڕۆژئاواو تورکیا جێگیر بکرێن. کەچی لایەنی باڵادەستی ڕۆژئاوا ئەم بژاردەو دەرفەتەی ڕەتکردەوە؟! ئەمەش وایکرد، ڕەوشەکە بە داگیرکردنی ئەو ناوچانەو بەشێکی بەرچاو لە ڕۆژئاوای کوردستان لەلایەن تورکیاو ھاوپەیمانە جیھادییەکانی و دەرھاویشتەکانی، کۆتایی پێبێت!\nئێستاش دۆخەکە سەبارەت بە پەکەکەو پارتی و ھەرێم ھاوشێوەی دوێنێیە، بەڵکو خراپتریش، لەو سۆنگەوە کە سەبارەت وڵات و ناوەندو کەس ھەبوون، ھاوسۆزی ڕۆژئاوابن و ھەوڵی وەستاندنی لەشکرکێشیەکە بدەن. لە کاتێکدا سەبارەت بە قەندیل لە سۆنگەی بوونی پەکەکە لە لیستی تیرۆری خۆرئاوادا ڕەوشەکە جیاوازە.\nلاوازکردنی ھەرێم و، گەر کرا تیابردنیشی، کە خواستی ھاوبەشی چەندین ھێزو دەوڵەتە لەناوچەکەدا، ڕەھەندی ئاڵۆزتر دەخاتە سەر کێشەکە. لەم ڕوانگەشەوە، پرسیارەکە لێرەدا ئەوەیە: ئایا ئەگەر ھەندێك لوتکە چیاو شوێن، کە ئێستا بەدەست پەکەکەوەن، بە گوێرەی ڕێکەوتنێك ڕادەستی پێشمەرگە بکرێن باشترو ڕوسورکەرتر نیە، لەوەی، یەك لە دوای یەك بکەونە ژێر کۆنتڕۆڵی سوپای تورکیاوە کە کشانەوەیان لەو شوێنانە کارێکی ھەروا سانا نابێت؟! ئایا ئەم بژاردە باشترە\nیاخود بەم ھۆیەوە گەڕێکی تری شەڕی گەریللاو پێشمەرگە دەستپێبکات؟!\nبەوەش لەیەك کاتدا، خاك و تواناو ھەستکردن بە ناسنامەی ھاوبەشی نەتەوەیی و ھاوچارەنوسیمان لە دەست بچێت؟ لەوسۆنگەوە کە ئەزمونی خۆرئاوا نیشانمان دەدات، کە بەرگریکردنی تاسەرو پارێزگاریکردن لەو ناوچانە، ڕەنگەبۆ پەکەکە ئاسان نەبێت و مەسەلەکە تەنھا دەبێتە تۆمارکردنی ھەڵوێست و نەبەردی، چونکەلە ئێستادا تورکیا خوازیاری شکستێکی گەورەی سیاسی و سەربازی لایەنی کوردی و پەکەکەیە، ھاوکێشەکانیش لە قازانجی ئەودان، تورکیا خوازیاری دوپاتکردنەوەی ئەزمونی پڵنگەکانی تامیل بەسەر قەندیلدا و ڕێگریکردنە لەوەی ھەدەپە، بتوانێت ڕۆڵی سیاسی خۆی لە قۆناغی داھاتوودا بگێڕێت.\nھەروەھا دەیەوێت ئەوەی بۆ ئێران لەگەڵ ھێزە کوردیە ناڕازییەکانی چۆتە سەر، واتە قەدەغەی ھێرشی سەربازی لە ھەرێم بۆسەر ھێزەکانی و کەمپنشینی، ھەمان شت بۆ ئەمیش لەگەڵ پەکەکەدا بچێتە سەر. واتە لە سنورەکانی دووریان خاتەوەو پێشمەرجەکانی شۆڕشی چەکداریان لەناو بەرێت. ناچار بە پاشەکشە بۆ شارباژێرو دەستبەرداری خەباتی چەکداریان بکات.\nئەمەش بیرکردنەوەیەکی نائاسایی وستراتیژی دەخوازێت، لە پێناو پارێزگاریکردن لەتواناکان ودوچارنەبونی شکستێکی قورس کە قەرەبوکردنەوەی ئاسان نەبێت.\nھەڵبەت، ئێمە ھەوڵنادەین لە جیاتی پەکەکە، وەڵامی ئەم پرسیارو ئەگەرانە بدەینەوە. بەڵکو تەنھا دووبارە شتەکان دەخەینەوە پێشچاویان و یارمەتیان دەدەین.\nئەرکی ڕوونەدانی گەڕێکی تری شەڕی ناوخۆی کوردیش، لە نێوان پەکەکەو پارتی و ھەرێم، ئەرکێکی ھاوبەشی نێوان پارتی و پەکەکەو یەکێتیە. دوای ئەوەش ئەرکی ھەموو ھێزو کەس و ناوەندێکی نیشتیمانپەروەرە. دژایەتی شەڕیش، تەنھا بە بانگەشە ناکرێت، بەڵکو بە کارکردن بۆ نەھێشتنی زەمینەی شەڕو ڕێکەوتنێکی نوێ لە نێوان ئەو سێ لایەنەو ھەرێم و پەکەکە، دێتەدی.\nلایەنگری کوێرانە بۆ لایەنەکان و مامەڵەی پڕوپاگەندانەو نەفرینکەرانە لەگەڵ پارتی و پەکەکە ش خزمەت ناکات. بەڵکو بەگشتی دەچێتە خزمەت نەیارانی پڕۆژەی کوردستانیی لە خۆرھەڵاتی ناوەڕاستدا. دۆخەکە لێپرسراوێتی لە ئەستۆگرتنی سیاسی و نیشتیمانی دە خوازێت. ھەر ئەوەشە ڕێگا لە گەڕێکی نوێی شەڕو داڕوخاویەکان دەگرێت.\nمەبەستمان لە کۆتایی عێراق؟\nھەرێمی کوردستان و شەڕوەستاندنی ئیسرائیل دژ بەکەرتی غەززە\nروحی کوردی و تێگەیشتنی ئەخلاقیانە بۆ ئیسلام\nروداوەکانی واشنتۆن و دیکتاتۆری پێوەندکراو\nمیلیشیا ھێزی پشت پێ به‌ستن نیه\nشێوازێکی نوێی کودەتای سەربازی و بە بارمتەگرتنی کازمی؟!\nگفتوگۆکردن به‌پشتی بەتاڵەوە\nژەھرە مەعنەویەکانی گەنده‌ڵی وقاچاخچێتی سنورەکان\nشەڕی ناوخۆ.. ئەگەرێك لە پێشمانەوە؟\nھەرێم و قەیرانی دینداری\nزارا موحەمەدی : قوربانیی پێشێلکردنی بەھاکان\nهوشیاریدان لە ئەگەری ڕودانی هەڵەگەورەکە؟\nتورکیا وەك ئاوێنە\nکوردستان پێویستی بە کۆکردنەوەی تواناکان و نوێکردنەوەی عەقڵیەتەکانە؟\nکورد لەکوێی گفتوگۆی ستراتیژی نێوان ئەمریکاو عێراقدایە؟\nدەربارەی زەحمەتبوونی تەکفیر ڕوانگەی غەزالی\nخۆپیشاندانەکەی دهۆك وگوتارو شرۆڤەی دووبارەی پارتی\nوروژاندنی لامەرکەزی دەرفەتێك بۆ پرسێکی گەورەتر؟\nبۆچی هەڵەیە لەئێستادا پەنا ببرێتە بەر لێسەندنەوەی پارێزبەندی پەڕلەمانتاران؟\nهەرێم وکێشەی ناڕۆشنی گوتارو بەمەرجەعکردنی ناچاریی دەستور\nکاتێك قەوارەی هەرێم هەرەس دەهێنێت؟!\nئەم پوچگەراییە بوەستێن و چیتر تێتان ناگەین؟\nلەمەڕ فتواکەی لیژنەی فتوای یەکیەتی زانایان\nسلێمانی.. شارێك لەچاوەڕوانی خۆپێناسەکردنەوەی ڕۆڵە مێژووییەکەیدا\nساڵیادی جینۆسایدی یەزیدیەکان دەرفەتێك بۆدووبارە بەتەحەداکرنەوەی پرسەکەیان


لەهەولێر پیشانگای زانكۆكانی توركیا دەكرێتەوە\nبە ئامادەبونی د.یوسف گۆران وەزیری خوێندنی باڵا و توێژینەوەی زانستی، ئەمڕۆ زانكۆی سەڵاحەد‌دین میوانداری پیشانگەی زانكۆكانی توركیا كرد.\nلە پیشانگەكەدا كە لە سێنتەری رۆشنبیری و كۆمەڵایەتی زانكۆی سەڵاحەد‌دین كرایەوە، هەریەك لە د.ئەحمەد دزەیی سەرۆكی زانكۆی سەڵاحەددین/هەولێر و، نوێنەری كونسڵگەری توركیا لە‌هەولێرو، ژمارەیەك لە مامۆستایان و قوتابیان و خوێندكاران بەشداربون چەند وتەیەك پێشكەشكرا.\nلەپەیامێكیشیدا بۆ پیشانگاكە د.یوسف گۆران وەزیری خوێندنی باڵا و توێژینەوەی زانستی رایگەیاند: دەستخۆشی لە سەرۆكایەتی زانكۆی سەڵاحەددین كرد بۆ ئەو میوانداریە، هەروەك بەگرنكی باسی لە كردنەوەی ئەو جۆرە پێشانگایانە كرد بۆ ئاشناكردنی خوێندكاران و خوازیاران بەزانكۆكانی دونیا و توركیا بەتایبەت بەبەش و پسپۆڕییەكان و سود وەرگرتن لە ئەزمونەكانیان.\nد.ئەحمەد دزەیی سەرۆكی زانكۆی سەڵاحەد‌دین/هەولێر لەمیانی پێشكەشكردنی وتەیەكدا ڕایگەیاند: وەزارەتی خوێندنی باڵا و توێژینەوەی زانستی لە پڕۆژەكانی بەردەوامه بۆ ئاشناكردنی خوێندكاران و قوتابیان بە زانكۆكانی دەرەوە، وتیشی ئێمە وەك زانكۆی سەڵاحەددین لەهەوڵەكانمان بەردەوامین، ڕونیشیكردەوە ئەمە جاری یەكەم نیە زانكۆكانی وڵاتی توركیا له شاری هەولێر پێشانگە دەكەنەوه، بەڵكو چەندین جاری دیكە ئەم كارەیان ئەنجامداوە، بەڵام كاری ئەمجارەیان جیاوازەو كاریگەری زیاتری هەیە، چونكە بەشێك لە زانكۆكان تازەن و بۆ یەكەمجاریشە رێكخراوی بەخشینی سكۆلەرشیپ لە توركیا هاتون بۆ رەخساندنی هەلی خوێندن بۆ دەرچوانی هەرێمی كوردستان، بۆ ئەوەش د.ئەحمەد دزەیی داوای لە خوێندكاران و قوتابیان و خوازیارانی خوێندنی باڵا كرد ئەم دەرفەتە بقۆزنەوە سود لەو ڕێكخراوانە وەربگرن.\nهەر لە مەراسیمەكەدا نوێنەری كونسڵگەری توركیا لە هەولێر و وتاری زانكۆ بەشداربوەكانی پێشانگەكەدا وتاریان خوێندەوەو، تیایدا ئاماژەیان بەهەوڵی وڵاتەكەیاندا بۆ ڕەخساندنی دەرەفەتی خوێندن لە توركیا بۆ خوزایارانی وڵاتانی دیكە، بۆ ئەوەشیان ئاشكراكرد كە تا ئێستا زیاتر لە پێنج هەزار خوێندكار و قوتابی لە هەرێمی كوردستان و عیراق لە قۆناخەكانی جیاكانی خوێندن لە وڵاتەكەیان دەخوێنن.\nدوابەدوای پێشكەشكردنی وتارەكان، لەلایەن د.یوسف گۆران وەزیری خوێندنی باڵا و توێژینەوەی زانستی و، د.ئەحمەد دزەیی سەرۆكی زانكۆی سەڵاحەددین پیشانگەی زانكۆكانی توركیا كرایەوە و، زانكۆكانی بەشدار بو بەسەركرانەوە.\nپێشانگەی زانكۆكانی توركیا لە‌شاری هەولێر بۆ ماوەی دوو رۆژ لە سێنتەری رۆشنبیری و كۆمەڵایەتی زانكۆی سەڵاحەددین بەردەوام دەبێت و، تیایدا زانكۆكان پێشوازی لەو كەسانە دەكەن، كە ئارەزوی خوێندن لە وڵاتی توركیا دەكەن و، شێوازو چۆنیەتی خوێندنیان لە وڵاتەكەیاندا بۆ خوازیاران رون دەكەنەوە.


کوردیپێدیا - حسێن عەبدوڵا کلدەدۆ\n✌ حسێن عەبدوڵا کلدەدۆ | پۆل: شەهیدان | زمانی بابەت: 🏳 کوردیی ناوەڕاست\nحسێن عەبدوڵا کلدەدۆ\nحسێن عەبدوڵا کلدەدۆ، تەمەن 74 ساڵ، لە تەل رەفعەت سەر بە شاری عەفرینعەفرین، بە موشەکی سوپای داگیرکەری تورک شەهیدکرا.\n2. 👁 سەمر عەبدولڕەحمان\n3. 👁 عارف جەعفەر محەمەد\n4. 👁 عیماد ئەحمەد کێفۆ\n5. 👁 عەبدولفەتاح ئالکۆ\n6. 👁 محەمەد ئەلمەحمود\n7. 👁 محەمەد حاجی عومەر\n8. 👁 محەمەد عەبدولڕەحمان حەسۆ\n9. 👁 مستەفا محەمەد مەجد\n📅 رۆژی کۆچی دوایی: 02-12-2019\n➕ ئەم بابەتە لەلایەن: (بەناز جۆڵا)ەوە لە: Dec 3 2019 10:29PM تۆمارکراوە\n👌 ئەم بابەتە لەلایەن: (مانو بەرزنجی)ەوە لە: Dec 8 2019 1:23PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (مانو بەرزنجی)ەوە لە: Dec 8 2019 1:23PM باشترکراوە


کوردیپێدیا - محەمەد زەندەش\n✌ محەمەد زەندەش | پۆل: شەهیدان | زمانی بابەت: 🏳 کوردیی ناوەڕاست\nشەهید محەمەد زەندەش ناسراو بە کاک بێکەس.\nشوێنی شەهید بوون ناوچەی هەوشار- رۆژهەڵاتی کوردستان. رێکەوتی شەهید بوون 1363.3.16 هەتاوی- 6 ژوثن 1984\nلە ساڵی 1340ی هەتاوی 1961 زایینی لە گوندی سەرچنار سەر بە شاری میاندواو لە رۆژەهەڵاتی کوردستان لە دایک بوە و تاقە برای 5 خوشک بووە.\nقۆناغی سەرەتایی خوێندن لە گوندەکانی کەرێزەی عەلی ئاغا و کانی تۆمار سەر بەشاری بۆکان خوێندووە و پاشان قۆناغی ناوەندی لە سەرچنار تەواو دەکا ئەو جۆری هاوپۆلەکانی باسی دەکەن دەرسی زۆر باش خویندوە و هۆشی زۆر باشی هەبوە پاش قۆناغی دواناوەندی لە شاری مەهاباد تەواو دەکا(لە مەهاباد خوێندویە و لە بەڵگەیەدا کە لە قوتابخانەی سەرچنار بۆ تەواو کردنی قۆناغی ناوەندی پێی دراوە، نوسراوە ئەو بەڵگەیە بۆ(دەبیرستانی محمەدرەزاشای شاری مەهابادە) و پاشان لە دانشسرای تەربیت موعەلیمی زێوە وەردەگیرێ.\nو لە پاش تەواو کردنی دانشسرا لە رێکەوتی 1360.8.12 هەتاوی بەرانبەر بە 03-11-1981 وەک مامۆستای قوتابخانەی گوندی(زەرە شۆران) سەر بە شاری (تیکاب) لە ناوچەی هەوشار دادەمەزری، لە رێکەوتی 1360.11.10 هەتاوی بەرانبەر بە 30-01-1982 وەک بەریوەبەری قوتابخانە گوندی (نەبی کەندی) هەر لە ناوچەی هەوشار دادەمەزرێت.\nلە کاسێتێکی دەنگیدا کە بە دەنگی خۆی تۆمار کراوە باسی ئەوە دەکا کە چۆن بۆتە پێشمەرگە دەڵێ لە 21-10-1361 هەتاوی بەرانبەر بە 1 01-01-1983 زایینی بوومەتە پێشمەگەی حیزبی دیموکراتی کوردستان و بە دایکی دەڵێت: "دایە گیان دروستە کە تۆ زۆر ئاوات و ئارەزووت بۆ من هەبوو بەڵام تەنها ئاواتی من سەرکەوتنی گەلی کوردە. دەڵێ نیوی بێکەس نێویکە کە بۆخۆم بۆخۆمم هەڵبژاردوە ئەگەرچی کەسم زۆرە بەڵام ئەو نیوەم پی خۆشەو ئێوەش هەر بەو نێوە یادم بکەن. دەڵێ دەبێ داری ئازادی بە خوینی جەوانەکانی کوردوستان ئاو بدرێ و لەو کاتەدای کە ئەرکی سەرشانی هەر جەوانێکە کە بۆ گەلەکەی تێ بکۆشێ و گیانی خۆی فیدا بکا دەڵی بەداخەوەم کە لە چوار ساڵی هەوەڵی شۆرش دا نەتوانی نەقشێکی گەورەم هەبێ و بە باشی ئەرکی خۆم بە جێ بینم. دەڵێ بە پێی ئەو بیر و بروایە کە لە رابردوودا هەم بوو و تەواوی دڵمی داگیر کردبوو هاتمە نیو سەفی شۆرشەوە و بە راستی کردوەکانی رژیمی دژی گەلی بە بەرچاوی خۆمەوە بوو دەم دیت چ کوشتارێکی دەکرد لە مەنتقەی خۆمان لە جحێلی 14 ساڵە تا پیرە پیاوی 80 ساڵە و پیرێژنی قەتڵ و عام دەکردن دەڵێ بە راستی ئەوانە گوناهیان چی بوو هەر ئەوەیە کە ئێمە دەبێ بە ژن و پیاو بەرەنگاری ئەو رژیمە بینەوە بە دژی هەستین و دەڵێ دەشزانم کە شەهید دەبم بەڵام خۆ ئاواش نەبایە دەمردم و چ خۆشە و شیرینە مردنێک کە بۆ گەل و نیشتمان بێ، خۆلاسە دوای ئەوە بە پلەی کادردەبێتە پیشمەرگەی هێزی شەهیدانی هەوشار و لە رێکەوتی 1363.3.13 بەرانبەر بە 03-06-1984 لە گوندی (کوچە تەڵا) هەر لەناوچەی هەوشار لەگەڵ چەن پیشمەرگەیەکی دیکە خۆ فرۆشێک گوزارشیان لێ دەدەا و دەکەونە کەمینەوە و هەموویان شەهید دەبن (12 نەفەر بوون) و شوینی گڵکۆکەشی لە گوندی (قۆجە) یە سەر بە شاری تیکاب ناوچەی هەوشارە.\nشەهید کاک بێکەس خۆشەویستی خەڵک بوە و ئەو جۆرەی باسی دەکەن هەر لە منداڵیەوە دژی زوڵم و زۆرداری راوەستاوە و زوڵمی پێ قەبوڵ نەکراوە.\n ⚫ دیارینەکراو | 🏳 کوردیی ناوەڕاست | جەمال نەجاڕی\n1. 👁 03-06-1984\n2. 👁 03-11-1981\n1. 👁 سەرچنار (رۆژهەڵاتی کوردستان)\n2. 👁 نەبی کەند\n➕ ئەم بابەتە لەلایەن: (هەڤاڵ نەژاد)ەوە لە: Dec 16 2012 5:24PM تۆمارکراوە\n✍ ئەم بابەتە بۆ دواجار لەلایەن: (بەڕێوەبەری سیستم)ەوە لە: Jan 21 2017 5:41PM باشترکراوە\n👁 ئەم بابەتە 10,500 جار بینراوە\n📷 فایلی وێنە 1.0.1 39 KB Dec 16 2012 5:24PM هەڤاڵ نەژاد


جەنگی ساردی نوێ.. رووسیا بەرانبەر بە 40 دەوڵەت وەستاوەتەوە\n25/04/2021 533 جار خوێندراوه‌ته‌وه\nلەژێر ئەو ناونیشانە، سۆفیا ساچیفکۆ لە رۆژنامەی " سڤۆبۆدنایا بریسا"ی رووسیی بابەتێکی لەبارەی هۆکارەکانی پشت ئەو گرژی و ڕووبەڕووبوونەوە دیبلۆماسییە ئامادەکردووە کەلەنێوان رووسیا و وڵاتانی رۆژئاواییدا درووستبووە.\nلەبابەتەکەی ساچیفکۆدا هاتووە: گرژبوونی پەیوەندییەکانی رووسیا و رۆژئاوا روولەهەڵکشانە، لێدوانی توند و یەکتر تۆمەتبارکردن و دەرکردنی بەکۆمەڵی دیبلۆماتکاران لەئارادایە، پسپۆران بەشێوەیەکی روولەزیاد باس لە بوونی"جەنگی دیبلۆماسیی" دەکەن.\nلەونێوەندەدا، بۆریس شیمیلیڤ گەورە توێژەر لە پەیمانگای ئابووریی سەر بە ئەکادیمیای زانستە روسییەکان پێیوایە تێکچوونی پەیوەندییەکانی نێوان رووسیا و ئەمەریکا بەشێکی دانەبڕاوە لە جەنگی ساردی نێوان رووسیا و وڵاتانی رۆژئاوا.\nئەو وتویەتی: هەڵەیە ئەوە رۆڵی سیاسەتی ئەمەریکا بەرانبەر بە رووسیا لەبەرچاو نەگیرێت، بەڵام ململانێکە لەنێوان رووسیا و رۆژئاوادا رەگێکی قوڵ و هۆکارێکی بنەرەتیی هەیە.\nئاماژەی بۆ ئەوەشکردووە کە رۆژئاوا کولتوورێکی ستراتیژی هاوبەشی هەیە، وتوشیەتی هەڵەیە پێمان وابێت ئەوروپاییەکان لەژێر کاریگەریی واشنتۆن سیاسەتی نەیارێتی رووسیا پەیڕەو دەکەن، بەڵکو ئەوە پەیوەستە بەوەی رۆژئاوا بەرژەوەندی هاوبەشیان هەیە، ئەمەریکا و هاوپەیمانەکانی بەتەواوەتیی بەیەکەوە تەبا و گونجاون.\nهۆکاری ململانێکە چییە ؟\nشیمیلیڤ پێیوایە ئەوە پەیوەستە بە هەستانەوەی رووسیا و ئامادەیی ئەوە وڵاتە وەک ناوەندێکی سەربەخۆی سیاسەتی نێودەوڵەتیی، بەشێوەیەک مۆسکۆ نایەوێت برابچووکی جیهانی رۆژئاوا بێت و لەسەر بنەمای ئەو ڕێسایانە سیاسەت ناکات کە رۆژئاوا بۆی دادەنێت، هەروەک لەپێناو چەسپاندنی رۆڵی لە پەیوەندییە نێودەوڵەتییەکاندا ململانێ دەکات.\nلەبەشێکی تری راپۆرتەکەدا باس لەوەکراوە کە گرفتی رووسیا لەوەدا نییە کە پێویستە ئامادەیی بۆ کردنی یاریییەکی جیۆسیاسیی پیشان بدات، بەڵکو لەلاوازی ئابووییەکەیدایە، لەبەرئەوەی بینینی رۆڵی جیۆسیاسیی پێویستی بە خەرجییەکی زۆر و هەوڵ و ئیرادە هەیە، تەنیا ئەوکاتە دەتوانێت ئەو یارییە بکات، لەبەرئەوە تەنیا وڵاتگەلێکی کەم لە جیهاندا ئامادەی ئەو جۆرە یارییەن کە ئەوانیش ویلایەتە یەکگرتووەکانی ئەمەریکا و چینن، یەکێتی ئەوروپا و رووسیاش هەوڵ دەدەن ئەو رۆڵە بگیڕن، بەڵام رووسیا ئەڵقە لاوازەکەیە.


هێژ روندكێن ژ چاڤێن ته دوه‌ریێن؟! – Denegkan\nbydengekan\tJune 17, 2009\tئەدەب\nمن گری دچاڤێن ته دا دیت.. تو د په‌شی و تو نه‌شیایی ب چاڤان خاترێ بخازی.. سلاڤێن ته د گه‌وریا ته را د مانه ئاسێ!، پێن ته به‌ری ته قه‌ستا ده‌رگه‌هی كرن.. من ئاگه‌ه ژ پێژنێن ته هه‌بو، تو د سیتافكا خوه دهه‌لنگفتی، هێژ زه‌نگا ده‌نگێ ته دگوهێ مندا یێ قه‌رسی یه، چیروكا دزینا خوشترین ماچ ژ لێڤێن ته، ب ئیمزا لێبورینێ من سلاڤێن ته بلند راگرتن!\nهاتنه دیلێت كرن و ئه‌و ناڤێن ته دبن په‌رده‌یا شه‌رمێ را زیق كرین و\nته ب كراسێ بێ هه‌تكیێ ناڤكرین\nشیعرا ڤیایی ب دیالوكێ بهێته نڤیسین\nته ڤر لێدان و\nته دڤێت یاریان ب پیروزیێن من ژی بكه‌ی!\nپه‌یڤێن من بده‌یه به‌ر كاشوێ خوه و\nهێژ تو یا گه‌فا ل نڤیسینێن من دكه‌ی\nدڤێن ماچان لدور به‌ژنا ته ب ئالینن و\nهه‌ر دار كاژه‌كا تو لبن رونشتبی\nته مێیاتیا خوه تێدا نیشان دای و ره‌نگ كری\nسالوخه‌تێن شیعره‌كێ نه و ژ ته دوه‌رهان..\nتو شیعره‌ك بوی\nته خوه ل پرێزه‌یا عه‌شقێ نه دگرت و\nتو یا چاڤ ترسیایی بوی\nزوی چاڤێن ته شه‌رم به‌لاڤه‌دكرن\nتو یا دچی و\nئه‌زێ به‌رمایكێن ته ڤێدده‌م!\nتو باخچه‌ی، بلنداهی، چیایی، جوانترین گول، خوشترین ئاواز، نازكترین شیعرا منی و ئه‌زێ په‌یڤێن وێ دنڤیسم و هێژ ئه‌زێ ل ده‌رازینكا جوانیا وێ و خه‌ونێن من یێن یاریان ب په‌یڤان دكه‌ن و تو یا ل بلنداهیا و هێژ تو یا دفری و خو د نازینی……..؟!\nدگه‌ل ته و ده‌نگێ عه‌وران\nهه‌كو هه‌می تشت دگوهێن من دا ده‌نگ ڤه‌دده‌ن\nشیعرێن من تژی ره‌نگ دبون\nته به‌شه‌ك ژ من تژی دكر و هێژ ئه‌زێ لته دگه‌رم\nتو تێكه‌لی من دبویی\nدزانم به‌شه‌ك ژ ته ژی، تژی ئه‌زم\nدزانم ته دڤێت دجیهانا من دا رازێی\nحه‌ژته بكه‌م و تو حه‌ژ من بكه‌ی..\nتو به‌رپه‌ركێ نه نڤیسی و\nژ پایزه‌كا ژ عه‌شقێ زیز، ڤه‌قه‌تیایی\nئه‌زێ گازی ته دكه‌م\nب دلێ خو، ب ده‌نگێ خو و ب پیروزیا شیعرێن خو و\nتو نه‌شیایی خوه ل به‌ندا شیعره‌كا من راگری\nتو هێژ یا ژ په‌یڤێن من دره‌ڤی و\nو هێژ ئه‌زێ ل به‌رمایكێن ته دگه‌رم\nتو یا دگه‌هی و ئه‌زێ دقفلبونا شیعرێن خوه دا\nروندكێن ته هه‌مبێز دكه‌م…\nPrevious له‌وه‌ڵامی رۆژنامه‌ی پرس\nNext بۆ….؟!……شه‌یما ڕه‌مه‌زان


هیومان رایتس وۆچ: پێویسته ده‌ستبه‌جێ سه‌ڵاحه‌دین ده‌میرتاش ئازاد بکرێت\nڕێکخراوى چاودێرى مافه‌کانى مرۆڤ -هیومان رایتس وۆچ- ڕاپۆرتێکى بڵاوکردۆته‌وه‌و رایگه‌یاندووه، به‌پێى بڕیارى ساڵى 2018ى دادگاى مافه‌کانى مرۆڤی ئه‌وروپا، پێویسته حکومه‌تى تورکیا ده‌ستبه‌جێ سه‌ڵاحه‌دین ده‌میرتاش، هاوسه‌رۆکى پێشوى پارتى دیموکراتى گه‌لان -هه‌ده‌په- ئازاد بکات.\nئه‌مڕۆ هه‌ینى 20ى تشرینى دووه‌مى 2020، رێکخراوى چاودێرى مافه‌کانى مرۆڤ -هیومان رایتس وۆچ- له‌ڕاپۆرته‌که‌دا ئاماژه به‌وه ده‌دات که "ده‌ستگیرکردنى ده‌میرتاش و هه‌شت ئه‌ندام په‌رله‌مانى ترى پارتى دیموکراتى گه‌لان که به‌شێوه‌یه‌کى دیموکراتیک هه‌ڵبژێردرابون چوار ساڵ له‌مه‌وبه‌ر، له‌م مانگه‌دا ده‌ستپێکى ده‌ستدرێژییه به‌رده‌وامه‌کانى حکومه‌ت بوو بۆ سه‌ر پارته‌که‌و به‌شێکى فراوانترى هه‌نگاوه سیاسییه‌کانى دادگایى کردنه‌کان و ده‌ستگیرکردنه‌کان بوو که له‌ئه‌نجامى هه‌وڵى کوده‌تاکه‌ى 15 ى 7ى 2016 هاته ئاراوه".\nهیومان رایتس وۆچ ئه‌وه دووپاتده‌که‌نه‌وه که" پێویسته حکومه‌تى تورکیا پێداچوونه‌وه به‌سه‌ر ده‌ستگیرکردنى نوێنه‌رانى دیکه‌ى هه‌ده‌په‌دا بکات له ناویاندا، هاوسه‌رۆکى پارته‌که فیگان یوکسکداغ، که هێشتا دادگاى مافه‌کانى مرۆڤى ئه‌وروپا بڕیارى له‌سه‌ر دۆسێکه‌ى نه‌داوه."\nهه‌روه‌ها، هیوو ویله‌مسن به‌ڕێوه‌به‌رى به‌شى ئه‌وروپاو ناوه‌ڕاستى ئاسیاى ڕێکخراوى چاودێرى مافه‌کانى مرۆڤ ده‌ڵێت:"له‌ماوه‌ى چوار ساڵى ڕابردودا حکومه‌تى تورکیا پرۆسه‌ى یاسایى شێواندو به‌لاڕێدا برد له‌پێناو مه‌رامه سیاسییه‌کانى خۆیدا بۆ هێشتنه‌وه‌ى سیاسه‌تمه‌دارانى وه‌کو سه‌ڵاحه‌دین ده‌میرتاش و فیگان یوکسه‌کداغ و نوێنه‌رانى ترى پێشوى هه‌ده‌په له‌زیندان."\nهاوکات، ئه‌وه‌شى راشیگه‌یاندووه، "حکومه‌تى تورکیا زیندانیکردن‌و ڕێکاره تاوانکاره‌کانى له‌هه‌ڵمه‌تێکى سه‌رکوتکارانه‌دا به‌تایبه‌تى له‌دژى ده‌میرتاش به‌هه‌ڵه به‌کارهێناوه، له‌وانه‌شدا پشتگوێخستنى بڕیارێکى دادگاى مافه‌کانى مرۆڤى ئه‌وروپا بۆ ئازادکردنى و دانانى تۆمه‌تى بێبنه‌ماى نوێ له‌دژى بۆ هێشتنه‌وه‌ى له‌زیندان".\nسه‌ڵاحه‌دین ده‌میرتاش چوارساڵ له‌مه‌وبه‌ر ده‌ستگیرکرا، پاش ئه‌وه‌ى به‌تۆمه‌تى په‌یوه‌ندی به‌ڕێکخراوی تیرۆریستییه‌وه تاوانبار کرا، له‌ساڵى 2018 دادگاى مافه‌کانى مرۆڤى ئه‌وروپا ئه‌و تۆمه‌ته‌ى ڕه‌تکرده‌وه‌و ئاماژه‌ی بۆ ئه‌وه‌کرد که‌یسى ده‌میرتاش کراوه به که‌یسێکى سیاسى نه‌ک یاسایى.


پاش كوژرانی هاولاتیه‌كی ده‌ڤه‌ری بارزان خانه‌واده‌كه‌ی ده‌لێن لەخوێنی كوره‌كه‌مان خۆشنابین\nدوای ده مانگ له كوژرانی هاولاتیه‌كی ده‌ڤه‌ری بارزان به‌ناوی (سیامه‌ند له‌شكری میرخان ئیسومه‌ری) كه به گوته‌ی پولیسی دهوك وراپورتی زیندانی زركا ناوبراو خۆی خنكاندووه، به‌ڵام خانه‌واده‌كه‌ی ده‌لێن له ژێر ئه‌شكه‌نجه كوشتویانه، وله خوێنی كوره‌كه‌شمان خوشنابین .\nسیامه‌ند له‌شكه‌ری، هاولاتیه‌كی گوندی ئیسومه‌رایه  له ده‌ڤه‌ری بارزان، وپێشمه‌رگه‌ی پارتی یه سه‌ر به زێره‌ڤانی، پێش چه‌ند مانگێكه له‌سه‌ر كێشه‌یه‌كی كومه‌لایه‌تی نێوان خۆی وماڵی خه‌زوری، كه له ئه‌نجامی ده‌مه‌قالێ له گه‌ڵ كوره خه‌زوری چه‌قویه‌ك له مه‌روانی كوره خه‌زوری ده‌دات وئه‌ویش گیان له ده‌ست ده‌دات، ودوایش خۆی ته‌سلیم به پولیس ده‌كات.\nسیامه‌ند له‌شكه‌ری له دادگای هه‌ولێر حوكم ده‌دریت و بو چه‌ند سالێك سزای زیندانی به‌سه‌ردا ده‌سه‌پێنرێت، به‌ڵام دوای پێداگری ماڵی خه‌زوری له سه‌ر توله‌كردنه‌وه، به گوته‌ی باوكی سیامه‌ند له رێگه‌ی سیداد بارزانی ومه‌نسور بارزانی و مه‌سرور بارزانیه‌وه سیامه‌ند له زیندانی زركا ده‌رده‌هێنن وگومان ده‌كرێ ته‌سلیم به (ح، ك، سورچی)ده‌كه‌ن كه زێره‌ڤانی تایبه‌تی مه‌سرور بارزانی یە ئه‌ویش به هه‌ماهه‌نگی ده‌زگای پاراستنی پارتی له دهۆك به درنده‌ترین شێوه ئازاری ده‌ده‌ن ودوایی به ده‌ستكه‌لەپچه‌یی گه‌ردنی ده‌قرتێنن وده‌یكوژن، ودوای سێ روژ كه باوكی بۆ مواجهه‌ی ده‌چێ له رێگه‌ی مكافحه‌ی دهوكه‌وه باوكی ئاگادارده‌كه‌نه‌وه كه كوره‌كه‌یان خوی خنكاندووه.\nله‌شكری میرخان ئیسومه‌ری بارزانی تایبه‌ت بۆ ١٧ی شوبات ده‌لێت؛ گومانم نیه كه كوره‌كه‌میان به درنده ترین شێوه ئه‌شكه‌نجه‌دراوه ودوایی ملیان قرتاندووه وبه ده‌ستبه‌ستان له پشته‌وه و ته‌نانه‌ت نیشانه‌ی كونێكی له گه‌رده‌نی هه‌بوو و شوێنی گوله له ناو ده‌می ده‌رچووبو، وشوێنه‌واری سوتانیشی پیوه دیاربوو، و وه‌ك روژی رووناك دیاره كه كوشتویانه، وه‌ك له وێنه‌كان به‌ڕوونی دیاره . ئه‌وه‌ش ئاشكرا ده‌كات كه راپورتی پزیشكی دادوه‌ریان پێێ نه‌داوه ونه‌شیان هێشتوه ته‌رمی كوره‌كه‌ی بباته سلێمانی بپشكنێ،\nناوبراو بۆ ١٧ی شوبات ده‌لێ "دوای ئه‌وه‌ی ته‌رمی كوره‌كه‌م له ده‌ڤه‌ری بارزان ناشت، كه‌سێكی به‌رپرس به ناوی (عه‌ونی شێروانی)په‌یوه‌ندی پێوه كردم وووتی مه‌نسور بارزانی ووتویه‌تی ئه‌گه‌ر نارازای یه با مالی باربكات بو سلێمانی، ته‌نانه‌ت نه‌شیان هێشت له روژی دادگا ئاماده‌بین، ئه‌مه له كویێ یاسا و وژدان جێگه‌ی ده‌بێته‌وه؟!".\nناوبراو ده‌لێ ؛ ئه‌مه خۆی دانپێدادانێكی گه‌وره‌یه له سه‌ر كوشتنی كوره‌كه‌م له لایه‌ن ئه‌مانه چونكی كوره خه‌زوری كورم (مه‌روان سورچی) له گه‌ل مه‌نسور بارزانی له هێزی زێره‌ڤانی بوو و براكه‌شی (حاجی كاوه سورچی) پاسه‌وانی تایبه‌تی مه‌سرور بارزانی یه".\nسیامه‌ند له‌شكه‌ری له دایك بووی ساڵی 1988 له شاری راژانی ئێران له ئاوارایی هاتووته سه‌ر دونیا وبو ماوه‌ی 9 ساڵ رویكردبوو ولاتی فینله‌ندا و ناسنامه‌ی فه‌رمی ئه‌و ولاته‌شی هه‌بوو، به‌ڵام به گوته‌ی باوكی ساڵی 2014 وه‌كو خوبه‌خشێك له فینله‌نداوه گه‌راوه، و چووه ناو هێزی زێره‌ڤانیه‌وه و له دژی داعش شه‌ریكردووه وهه‌ر لێره‌ش ئه‌و كچه‌ی ماره‌كردووه كه ئێستا دوو مناڵی لێ هه‌یه ومالیان له مه‌سیف – پیرمامه.\nبه پێێ قسه‌كانی باوكی سیامه‌ند، ئه‌و له حاله‌تی به‌رگری دا بووه، كه كوره خه‌زوری و دوو كه‌سی تر كاتژمێر 5 به‌یانی 10-6-2016 ده‌چنه سه‌ر ماڵی و له سه‌ر كێشه‌یه‌كی خێزانی لێی ده‌ده‌ن ئه‌ویش وه‌ك به‌رگری له خۆی چه‌قویه‌ك له مه‌روانی كوره خه‌زوری ده‌دات وده‌یكوژێت وهه‌ر بو نیه‌ت پاكی كوریشم هه‌رچه‌نده پێم ووت خوت راده‌ست مه‌كه و بروو بو فینله‌ندا به‌لام خۆی راده‌ست كرد له مه‌سیف، كه‌چی ئه‌وان ئه‌و زولمه‌یان لێكرد و له به‌رواری 18-7-2016 له ده‌ره‌وه‌ی یاسا ودادگا تیروریان كرد.\nناوبراو ده‌لێ هیچ جار چاوه‌رێ ئه‌و پاداشته نه‌بووم له نه‌وه‌كانی مه‌لا مسته‌فا، ئێمه كه باپیره‌مان به ناوی (فق سمایل) له گه‌ل شێخ عبدالسه‌لام بارزانی به ده‌ست رژێمی ئه‌وكات له سێداره‌درا له ساڵی 1914 و عه‌مێ ئیسومه‌ری مام مان له مێرگه‌سوری كوژرا له سه‌ر خاكی بارزان وئێمه خوشمان له سه‌ر ئه‌و ماڵباته و دوزی كورد ده‌ربه‌ده‌ری ولاتی ئێران بووین كه‌چی ئه‌وان ته‌رمی كورێكی كوژراویان بو هێنامه‌وه، وهیچ حسابێكیان بو دادگا و یاساش نه‌كرد.\nله‌شكری میرخان كه ئێستا له مه‌سیف داده‌نیشی و ماوه ماوه له توری كومه‌لایه‌تی وێنه‌ی كوره‌كه‌ی به‌لاوده‌كاته‌وه و ده‌لێ: كه‌یسی سیامه‌ندی كورم ده‌بی كه‌یسی هه‌موو بارزانیه‌كی به ووژدان بێت، ئێمه ئه‌گه‌ر به‌رامبه‌ر ده‌یان ناهه‌قی وه‌كو تیروركردنی جغسی شێروانی و ئه‌دیب حه‌مید و حه‌مه‌د ئاغای مێرگه‌سوری و كوره‌كانی و سوار ئاغای شێروانی به ولام هاتباین ئه‌مروو كه‌س نه‌ده‌وێرا به روژی روناك ته‌عه‌دامان لێبكات، به داخه‌وه كه سه‌ده‌یه‌ك ئێمه ئه‌وانه له شاخدا ده‌پارێزین و ئه‌مانه‌ش ئه‌وها پاداشتمان ده‌ده‌نه‌وه.


سه‌ره‌تا داوای ماچی كردو دواتر ده‌ستدرێژیكرده‌سه‌ر\nوه‌كو نوسه‌ران‌و شاعیران ده‌ڵێن: ژیان بۆخۆی چیرۆكێكی گه‌وره‌یه، له‌گه‌ڵ به‌ڕێكردنیشیدا، زۆر ده‌بیستین و زۆر ده‌بینین، ئه‌وه‌ی لێره‌دا ده‌یبیستین له‌سه‌ر چالاك ناخ هه‌ژێنه، چونكه كه‌سانێك له‌ته‌ك فێكردنی كارو پیشه‌دا، هه‌وڵی ده‌ستدرێژی سێكسی ده‌ده‌ن.\nچالاك گه‌نجێكی ته‌مه‌ن 15 ساڵه‌و دانیشتوی یه‌كێك له‌شاره‌كانی هه‌رێمی كوردستانه، دوای ئه‌وه‌ی باوكی به‌نه‌خۆشی كۆچی دوایی كرد، ئه‌م گه‌نجه له‌خوێندن دوركه‌وته‌وه، هه‌وڵیدا كارێك بدۆزێته‌وه تا بژێوی خێزان و خۆی په‌یدا بكات، ئه‌مه سه‌ڕه‌رای ئه‌و موچه خانه‌نشینیه‌ی باوكی له‌دوای خۆی به‌جێیهێشتوه.\nچالاك گه‌نجێكی قۆزی موو زه‌ردو باڵا ڕێكه، ئه‌م گه‌نجه تاقانه‌یه‌و له‌دوای كۆچی باوكی، به‌رده‌وام به‌دوای ئیشدا ده‌گه‌ڕێت.\nده‌یه‌وێت كار بدۆزێته‌وه\nڕۆژێك دایكی داوا له‌براكه‌ی ده‌كات كه پیشه‌ی سه‌رتاشخانه‌ی هه‌یه تا ئه‌م كوڕه‌ی به‌رێته‌لای خۆیی و سه‌ره‌تا شاگردی بێت و دواتر فێری پیشه‌كه‌ی بكات، دواتر خاڵی ڕازیده‌بێت و چالاك له‌وێ ده‌ستده‌كات به‌كاركردن، به‌ڵام له‌ناو سه‌رتاشخانه‌كه جگه له‌خاڵی چالاك، دوو گه‌نجی دیكه‌ش كورسیان به‌كرێگرتوه‌و مانگانه نیوه‌ی ئه‌و پاره‌یه‌ی ده‌ستیان ده‌كه‌وێت، ده‌یده‌نه خاڵی چالاك و ئه‌وه‌ی ده‌مێنێته‌وه هه‌ڵیده‌گرن بۆ خۆیان.\nئه‌و دوو گه‌نجه كه یه‌كێكیان ناوی عه‌دنانه‌و ئه‌وه‌ی دیكه‌شیان ناوی چیایه، خاڵی چالاك زۆر بیانویان پێده‌گرێت و به‌رده‌وام داوای پاره‌ی زیاتریان لێده‌كات، به‌وپێیه‌ی سه‌رتاشخانه‌كه ناوبانگی تایبه‌تی خۆی هه‌یه‌و موشته‌ری زۆریان هه‌یه، چالاكیش زۆر حه‌زی به‌ئیشه‌كه هه‌یه زۆر هه‌وڵده‌دات زوو فێربێت، هاوكات خاڵی داوا له‌چیاو عه‌دنان ده‌كات كه چالاكی خوشكه‌زای زوو فێربكه‌ن.\nسه‌ره‌تا هه‌ردوكیان به‌قسه‌ی ده‌كه‌ن و ورده ورده فێری ده‌كه‌ن، به‌ڵام چالاك دره‌نگ فێری كاره‌كه ده‌بێت و به‌جۆرێك چه‌ندجارێك موشته‌رییه‌كان بریندارده‌كات، تا ڕۆژێك خاڵی چالاك توڕه ده‌بێت و به‌عه‌دنان و چیا ده‌ڵێت بۆ چالاك فێر ناكه‌ن، به‌هۆی ئه‌وه‌ی زۆر توڕه بوه ده‌ڵێت:"ئه‌گه‌ر چالاك فێربێت هه‌ردوكتان ده‌رده‌كه‌م و ته‌نها چالاك ده‌هێڵمه‌وه، ئه‌وه‌ی ده‌ستمانده‌كه‌وێت له‌جیاتی ئه‌وه‌ی بیده‌مه ئێوه ده‌یده‌مه چالاكی خوشكه‌زام، ئه‌م قسه‌یه عه‌دنان و چیا توڕه ده‌كات".\nعه‌دنان و چیا هه‌ردوكیان بیر له‌وه‌ده‌كه‌نه‌وه، چۆن تۆڵه‌ی خۆیان بكه‌نه‌وه، عه‌دنان دوای بیركردنه‌وه داوا له‌چیا ده‌كات كارێك بكه‌ن بۆ ئه‌تكردنی وه‌ستاكه‌یان و ده‌ستدرێكی سێكسی بكه‌نه‌سه‌ر چالاك، سه‌ره‌تا چیا هیچ ڕازینابێت به‌و بابه‌ته‌و به‌عه‌دنان ده‌ڵێت ((هه‌موشتێك ده‌كه‌م، به‌ڵام ئه‌وكاره ناكه‌م))، به‌ڵام عه‌دنان سورده‌بێت له‌سه‌ر ئه‌نجامدانی ئه‌وكاره قێزه‌ونه.\nچۆن كاره‌كه ده‌كات؟\nنیوه‌ڕۆیه‌كی هاوین، دوای ئه‌وه‌ی كۆڵان و دوكان چۆڵده‌بێت و به‌ته‌نها عه‌دنان و چالاك له‌سه‌رتاشخانه‌كه‌ن، چالاك داوا له‌عه‌دنان ده‌كات كه زیاتر فێری سه‌رتاشی بكات، عه‌دنان ئه‌م هه‌له ده‌قۆزێته‌وه‌و سه‌ره‌تا به‌چالاك ده‌ڵێت:"ده‌بێت ماچێكم بده‌یتێ"، چالاك هه‌ست به‌هیچ ناكات و ماچێكی ده‌داتێ وه‌ك برا، به‌ڵام عه‌دنان ورده ورده ده‌ستی بۆ ده‌بات و چالاك ده‌یه‌وێت هه‌ڵبێت، به‌ڵام ڕێگری لێده‌كات، چونكه عه‌دنان ساڵێك له‌چالاك گه‌وره‌تره، به‌زۆر ده‌ستدرێژی ده‌كاته‌سه‌رو دواتر چالاك هه‌ڵدێت، چونكه عه‌دنان وا ده‌زانێت به‌وكاره سه‌ری خاڵی چالاكی شۆڕكردوه.\nدوای ئه‌وه‌ی چالاك هه‌ڵدێت، خاڵی و دایكی له‌بابه‌ته‌كه ئاگادارده‌كه‌نه‌وه‌و ده‌چنه لای پۆلیس سكاڵا تۆمارده‌كه‌ن، دوای ئه‌وه‌ی له‌ناو دوكانه‌كه پۆلیس عه‌دنان ده‌ستگیرده‌كه‌ن، دوای ماوه‌یه‌ك عه‌دنان دان به‌تاوانه‌كه‌یدا ده‌نێت و چۆنێتی ئه‌نجامدانی كرده‌وه قێزه‌ونه‌كه‌شی ئاشكراده‌كات.\nدواترو به‌گوێره‌ی ماده‌ی 393 له‌یاسای سزادانی عیراقی پاڵپشت به‌ماده‌ی (62و 77/ یه‌كه‌م/ ب) له‌یاسای نه‌وجه‌وانان ماوه‌ی یه‌ك ساڵ زیندانی به‌سه‌ردا سه‌پاند، هه‌روه‌ها پێدانی سێ ملیۆن دینار وه‌ك قه‌ره‌بوو بۆ تاوانلێكراو.\n7 مانگ پێشتر - Mar 1 2019 3:11PM


چەند هەنگاوێک بۆ کەمکردنەوەی مەترسی توشبوون بە لە بیرچوونەوە\nبه‌روار : 16-08-2020\nبینراوه : 373\nئا & و / ناز\nلە ڕۆژگاری ئێستادا بەکاریگەری چەندین هۆکار مرۆڤەکان مەترسی زیاتریان هەیە بۆ توشبوون بە لە بیرچونەوە و لاوازبوونی یادگە.\nبە گوێرەی سەرچاوە پزیشکییەکان ڕێژەی ٪١٠ ی کەسانی تەمەن ٦٥ ساڵ و بەرەو سەر، و ڕێژەی ٪٢٥ ی کەسانی تەمەن ٧٥ ساڵ و هەروەها ڕێژەی ٪ ٥٠ ی کەسانی تەمەن ٨٠ ساڵ توشی نەخۆشی لەبیرچونەوە دەبن.\nتوێژەرانی بواری پزیشکی پێشبینی ئەوە دەکەن کە تاساڵی ٢٠٥٠ نزیکەی ١٠٦ ملیۆن کەس توشی نەخۆشی زەهایمەر ببن.وە لە ئێستادا زەهایمەر بە حەوتەم هۆکاری گیان لە دەستدان دادەنرێت لە جیهاندا .\nلێرەدا ئاماژە بە چەند ڕێگەیەک دەکەین کە یارمەتیدەرن بۆ کەمکردنەوەی مەترسی توشبوون بەم نەخۆشییە مەترسیدارە. ئەوانیش بریتین لە:\n١. هاوسەنگکردنی بڕی شەکر لە جەستەدا: بە کەمکردنەوە و یاخود وازهێنان لەو خواردن و خواردنەوانەی کە زیان بەخشن و مەترسی بۆ تەندروستی زیاد دەکەن ، وەک ، شەکر، خواردنەوە کهولییەکان، هەروەها ئەو خواردنەوانەی ماددەی کافایین یان تێدایە.\n٢. زیاد کردنی بڕی چەوری تەندروست: بەمە مێشک خۆشحاڵ دەبێت، لە چەورییە تەندروستەکانیش وەک ، زەیتی گوێزی هیندی، زەیتی زەیتوون، گوێز، ئەڤۆکادۆ.\n٣. ئەنجامدانی وەرزش: رۆژانە و بەردەوام ئەنجامدانی وەرزش کاریگەری بەهێزی هەیە لەسەر تەندروستی مێشک و جەستە بەگشتی ، ئەگەر بۆنمونە پیاسەکردنیش بێت و تەنها بۆ ماوەی ٣٠ خولەکیش بێت بەڵام بەمەرجێک هەموو رۆژانێک ئەنجام بدرێت سودی .\n٤. تەواوکاری خۆراک: وەرگرتنی ڤایتامین و کانزاکان بە شێوەی تەواوکاری خۆراکی وە هەروەها ئۆمێگا ٣ ، ئەمانە سودی تەندروستی بە مێشک دەگەیەنن و مەترسی توشبوون بە لە بیرچونەوە کەمتر دەکەنەوە.\n٥. ئانجامدانی پشکنینی هۆرمۆن: بەتایبەت پشکنینی هۆرمۆنی بۆ غوودە و هۆرمۆنی سێکس، ئەگەر ناهاوسەنگی لە هەرکام لەو هۆرمۆنانەدا هەبێت ئەوا پێوستە بە زووترین کات چارەسەر بکرێت.\n٦. کۆنترۆڵکردنی سترێس: گەرچی لە ڕۆژگاری ئێستادا مرۆڤ زۆر دوچاری سترێس و نائارامی دەبێت و کۆنترۆڵکردنی ئاسان نییە، بەڵام دەکرێت بە چەند ڕێگەیەکی وەک تەکنیکەکانی هەناسەدانی دروست و یۆگا و مێدیتەیشن دەتوانرێت تاڕادەیەکی باش کۆنترۆڵی سترێس بکرێت، و ئارامی و تەندروستی بە مێشک ببەخشرێت.\n٧. نوستن بە بڕی پێویست: نوستن بۆ تەندروستی بە گشتی و بۆ مێشک بەتایبەتی زۆر گرنگە و مرۆڤێکی پێگەیشتوو پێویستە شەوانە ٨ کاتژمێر ی تەوا بنوێت ، جونکە توێژینەوەکان دەریانخستوە کە کەمخەوی مەترسی توشبوون بە لە بیرچونەوە زیاد دەکات.\nبە پەیڕەوکردنی ئەم ڕێنماییانە دەتوانرێت تاڕادەیەکی باش مێشک لە مەترسی توشبوون بە لە بیر چوونەوە بپارێزرێت و یارمەتی بەهێزکردنی بیر و یادگە بدرێت.\nبە هیوای تەندروستی و دەرونئارامی بۆ هەمووان.\nمانگی هوشیاری شێرپەنجەی گەدە\nبه‌روار : 23-11-2020\nهوشیاری سەبارەت بە شێرپەنجەی پەنكریاس\nبه‌روار : 20-11-2020\nچەند زانیارییەک دەربارەی نەخۆشی شەکرە\nبه‌روار : 16-11-2020\nژماره‌ی سه‌ردان : 670,824 میوان : 16


سايت بلوط - فرهنگ و هنر غرب كشور » به‌ش کوردی » ئەزموون مودرنیتە لە شێعر کوردی؛ دەرفەت یا گیچەڵ مودڕنیسم\nئەزموون مودرنیتە لە شێعر کوردی؛ دەرفەت یا گیچەڵ مودڕنیسم\nسەرهەڵدان سەنعەتی و ئاڵ‌و‌گوڕ فەرهەنگی، کومەڵایەتی و ئابووری له نیمەی دوێم قەڕن نوزدەهم و سەرەتای قەڕن بیسم ک جهان تۊشیار گووڕان له مەفهومەیل بنەڕەتیێگ؛ لەوای "متافیزیک" و "دین" و " شێوەی تەولید" و "هەڵس‌ونیش ئنسان گەرد جهانا" هات، وە دەورەی مودڕن یا مدڕنیتە ناو گیر بۊە. ..\nسەرهەڵدان سەنعەتی و ئاڵ‌و‌گوڕ فەرهەنگی، کومەڵایەتی و ئابووری له نیمەی دوێم قەڕن نوزدەهم و سەرەتای قەڕن بیسم ک جهان تۊشیار گووڕان له مەفهومەیل بنەڕەتیێگ؛ لەوای "متافیزیک" و "دین" و " شێوەی تەولید" و "هەڵس‌ونیش ئنسان گەرد جهانا" هات، وە دەورەی مودڕن یا مدڕنیتە ناو گیر بۊە. لە شوونێ له ئەدەبیات و هنەر مەکته‌بێگ کەفتە رێ وە ناو مودڕنیسم ک سەرەتای ها له لای سەمبولیسم فەرانسە و شاعر دیاری فەرانسە "شارل بودلر". مودڕنیسم دەورەی لە ئەدەبیاتە ک ئنسان بوودە ناوەند گشت چشتێگ و ناوەڕوکەیلێ وەک "فەردیەت" و "زهنیەت" و "نیهیلیسم" فرە گرانەو بوود؛ ئێ شێوە نووڕینە دۊای چەن دەهە گشتێ جهان داگرێ، لە هەڵ‌ومەرج ناوەین دو کەس بگر تا ئەدەبیات و تەولید و کار و سیاسەت و وڵات‌داری و...\nئێ وتارە دۊای باسێگ له سەر مودڕنیتە و مودڕنیسم چوودە سەر واڕەسی سەخت ئەفزاری(سەنعەت، ماشین، چەرخەی تەولید، شار و بازار و دپارتمان و...) و نەرم ئەفزاری مودڕنیتە(شاروەندی، ئازادی، داتەک‌باوەڕی، فەردیەت و... ) له ناو کوردستان و هەرلەیوا وڵاتەیلێ ک ئەدەبیات کوردی و چارەنۊسێ؛ وە جوورێ گەرد ئەو وڵاتەیل و نەتەوەیلا پەیوەند خواردێیە و وەگشتی هەدەف وتارەگە ئێ پرسیارەسە ک: ئایا ئەدەبیات کوردی وەڕاسی ئەزموون مودڕنیتە کردێیە یا تەنیا کراسێ زاهری له مودڕنیتە کردێیەسە وەر ئەدەبیات و هنەرێ یا هەر وە ئەو قوناخه له ئەدەبیات- رەسیە ک بتوانیم گەرد ئلمانەیل مودڕنیسما هەڵسەنگنیمنەی؟


ده‌ستپاكى ناوى دوو به‌رپرس ده‌خاته‌ڕوو كه‌سه‌روه‌رت وسامانیان ئاشكرا كردووه\nالخميس 02 كانون ثاني 2020 - 10:12\nده‌سته‌ى ده‌ستپاكى،ئه‌مڕۆ پێنجشه‌ممه،ناوى ئه‌و به‌رپرسانه‌ى سه‌روه‌رت وسامانى خۆیان ئاشكرا كردووه خسته‌ڕوو.\nده‌ستپاكى له‌ڕاگه‌یه‌ندراوێكدا كه‌وێنه‌یه‌كى ده‌ستى ئاژانسى هه‌واڵى عێراقیه(اه‌ع)كه‌وتووه ڕایگه‌یاند"فه‌رمانگه‌ى خۆپاراستنى ئاماژه‌ى به‌وه‌دا كه‌فۆرمى ده‌رخستنى سه‌روه‌رت وسامانى ساڵى 2020 ى تایبه‌ت به(حه‌سه‌ن كه‌ریم كه‌عبى) جێگرى یه‌كه‌مى سه‌رۆكى ئه‌نجومه‌نى نوێنه‌ران وهه‌روه‌ها فۆرمى تایبه‌تى(باسم عه‌بدولزه‌مان روبێعی) وه‌زیرى كاروكاروبارى كۆمه‌ڵایه‌تى به‌ده‌ستیان گه‌یشتووه ،به‌مه‌یش ده‌بنه یه‌كه‌م دوو به‌رپرس سه‌روه‌ت وسامانى خۆیان بۆ ئه‌مساڵ خستۆته‌ڕوو".\nوتیشى "فه‌رمانگه‌كه فۆرمى ده‌رخستنى سه‌روه‌ت وسامانى ساڵى 2020ى تایبه‌ت به‌په‌رله‌مانتار (هودا سه‌جاد) وفۆرمى تایبه‌تى (لوئه‌ى خه‌تیب)وه‌زیرى كاره‌با به‌ده‌ستیان گه‌یشتووه.\nشایه‌نى باسه ده‌سته‌كه له‌كۆتایی ساڵى رابردوو ورده‌كارییه‌كانى هه‌مواركردنه‌وه‌ى یه‌كه‌مى یاسا كارپێكراوى ژماره30ى ساڵى 2011 خسته‌ڕوو،دواى په‌سه‌ندكردنى هه‌مواركردنه‌وه‌كه له‌لایه‌ن ئه‌نجومه‌نى نوێنه‌رانه‌وه به‌پشت به‌ستن به‌بنه‌ماكانى بڕگه‌ى یه‌كه‌م له‌مادده‌ى(61)وبڕگه‌ى سێیه‌م له‌مادده‌ى (73)ى ده‌ستوور ،مادده‌ى(16/یه‌كه‌م/ب و ج)له‌هه‌مواركردنه‌وه‌كه ئاماژه به‌وه ده‌كات (سه‌رۆك وجێگرانى سه‌رۆك وئه‌ندامانى ئه‌نجومه‌نى نوێنه‌ران)و(سه‌رۆك وجێگرانى سه‌رۆكى ئه‌نجومه‌نى وه‌زیران ووه‌زیره‌كان وهاو پله‌كانیان )هه‌روه‌ها له‌گه‌ڵ ئه‌و كه‌سانه‌ى پۆست وپله‌ى فه‌رمییان هه‌یه پابه‌ندكردووه به‌ده‌رخستنى سه‌روه‌ت وسامانه‌كانیان وه‌كو چۆن له بڕگه‌كانى ترى مادده‌كه باس لێوه‌كراوه.


ژماره‌یه‌ك میوانخانه وتونێلێكى داعش له‌ڕۆژهه‌ڵاتى سه‌ڵاحه‌دین دۆزرایه‌وه » پێگەی تۆڕی میدیای عێراقی\nژماره‌یه‌ك میوانخانه وتونێلێكى داعش له‌ڕۆژهه‌ڵاتى سه‌ڵاحه‌دین دۆزرایه‌وه\nده‌سته‌ى حه‌شدى شه‌عبى،دۆزینه‌وه‌ى ژماره‌یه‌ك میوانخانه وتونێلێكى پاشماوه‌كانى تیرۆرستانى داعش له‌ناوچه‌ى عێس له‌ڕۆژهه‌ڵاتى پارێزگاى سه‌ڵاحه‌دین ڕاگه‌یاند.\nبه‌ڕێوبه‌رایه‌تى ڕاگه‌یاندنى حه‌شدى شه‌عبى له‌ڕاگه‌یه‌ندراوێكدا كه‌ده‌ستى ئاژانسى هه‌واڵى عێراقى(اه‌ع)كه‌وتووه،بڵاویكرده‌وه"دواى چه‌ند ڕۆژێك له‌په‌لاماره تیرۆرستییه‌كه‌ى ناوچه‌ى عێس له‌ڕۆژهه‌ڵاتى پارێزگاى سه‌ڵاحه‌دین،لیوا نۆیه‌م له‌حه‌شدى شه‌عبى ئۆپراسیۆنێكى ئه‌منى له‌ناوچه‌ى عێش وگونده‌كانى ده‌وروبه‌رى به‌رپاكرد بۆ ڕاوه‌دوونانى شانه تیرۆرستییه‌كان.\nوتیشى"ئۆپراسیۆنه ئه‌منییه‌كه بووه هۆى دۆزینه‌وه‌ى ژماره‌یه‌ك میوانخانه‌ى سه‌ر به‌پاشماوه‌كانى تیرۆرستانى"داعش"ولابردنى ژماره‌یه‌ك بۆمبى چێندراو كه‌له‌سه‌ر ڕێگاكه چێندرابوو،له‌گه‌ڵ ئه‌وه‌شدا هێزه‌كان تونێلێك به‌درێژایی 10مه‌تریان دۆزیه‌وه كه‌وه‌ك په‌ناگه‌ى تیرۆرستان به‌كارده‌هێنرا.\nئاماژه‌یشیدا هێزه‌كانى حه‌شدى شه‌عبى به‌رده‌وامه له‌ئه‌ركه‌كانى پشكنین بۆ كیۆماڵكردن وده‌سته‌به‌ركردنى ئه‌م ناوچانه ونه‌هێشتنى هه‌ر جموجۆڵێكى تیرۆرستى تیاندا.


(ڤیدیۆ) ڕیاڵ مەدرید بە دوو گۆڵ کلاسیکۆی لە بەرشلۆنە بردەوە و گەڕایەوە لوتکەی ڕیزبەندی – تۆڕی میدیایی خەڵک\n(ڤیدیۆ) ڕیاڵ مەدرید بە دوو گۆڵ کلاسیکۆی لە بەرشلۆنە بردەوە و گەڕایەوە لوتکەی ڕیزبەندی\n2020/03/02 - 1:15 AM\nئەمشەو کلاسیکۆی گەڕانەوەی لالیگا لەیاریگای سانتیگاۆ بێرنابیۆ ئەنجامدرا و یانەی ڕیاڵ مەدرید بە ئەنجامی دوو گۆڵی بێوەڵام بردنەوەی بەرامبەر بەرشلۆنە بەدەستهێنا.\nلەتایمی یەکەمدا یاریزانانی شاهانە فشاری توندیان لەسەر بەرشلۆنەی میوان دروستکرد، توانیان چەندینجار هەلی مەترسیدار دروست بکەن، بەرشلۆنەش بە بەرگریکردنێکی کاتیی وەڵامی هێرشی یانەی خاوەن یاریگایان دەدایەوە.\nپاش تێپەڕینی ٢٠ خولەک مێسی و هاوڕێیانی خۆیان گرتەوە و کۆنتڕۆڵی ناوەندی یاریگایان کرد، سەرکەوتوبوون لە پێچەوانەکردنەوەی سیناریۆکان و زیاتر لە چوار هەلی گۆڵکردنیان دروستکرد، گرنگترینیان لەلایەن ئەنتوان گریزمان و لیۆ مێسییەوە لەدەستدران.\nلەنێوان بێنەوبەردەی بەرگریکار و هێرشبەرانی هەردوو یانەدا، ئەو تایمە بەبێ گۆڵ کۆتایی هات.\nلەسەرەتاکانی تایمی دووەمدا پێکهاتەی سیتین بەهێزەوە دەرکەوتن و فشاریان خستەسەر گۆڵی ڕیاڵ، بەڵام فشارەکان هێندەیان نەخایاند یاریزانانی ڕیاڵ گەڕانەوە و لە وردەکارییە تاکتیکیەکان و بەریەککەوتنە تاکە کەسییەکاندا سەرکەوتنیان تۆمارکرد.\nلەڕووی هونەرییەوە ڕیاڵ مەدرید لە چارەکی یەکەمی تایمی دووەمەوە توانیان چمکی یارییەکە بگرنە دەست.\nخولەکی ٧١ ڤینیسیۆز جونیۆر تۆپێکی لە باڵی چەپەوە گەیاندە ناوچەی سزای بارسا و گۆڵی یەکەمی تۆمارکرد.\nلەدوای ئەم گۆڵە کیکی سیتین چەند گۆڕانکارییەکی ئەنجامدا، بەڵام هەرگیز نەیانتوانی هاوسەنگی بەدەستبهێننەوە و لەکۆتا خولەکەکاندا هەردوو یانە ماندووبوون.\nلێرەدا زیرەکی زێدان بە ئاڵوگۆڕی دانی کارڤاخال بە ماریانۆ دیاز دەرکەوت، توانی بۆشاییەکانی نێو یاریگای بارسا بەخێرایی ئەو یاریزانە بقۆزێتەوە و لە خولەکی ٩٢ ماریانۆ دیاز گۆڵی دووەم و یەکلاکەرەوەی یارییەکەی تۆمارکرد، یارییەکەش هەر بەو ئەنجامە (٢ – ٠) کۆتایی هات.\nبە داتاشینی سێ خاڵ لە بەرشلۆنە، ڕیاڵ مەدرید ژمارەی خاڵەکانی گەیاندە ٥٦ و لوتکەی ڕیزبەندی یانەکانی خولی ئیسپانیایان بەدەستهێنایەوە.


"پرۆژەی چاکسازی لە پێشمەرگە بیرۆکەی سەرۆک بارزانی بوو"\nشوان به‌رزنجی 11/12/2019 - 16:21 چاوپێكەوتن\nلیوا دلێر میران، بەڕێوەبەری گشتیی چاکسازی لە وەزارەتی پێشمەرگە، لە گفتوگۆیەکی تایبەتی (باس)دا، چەندین پرسی پەیوەست بە پڕۆژەی چاکسازی دەخاتە ڕوو. راشی دەگەیەنێت، کار بۆ یەکخستنەوەی یەکەی 70 و 80 دەکەن و دەخرێتە چوارچێوەی فەرمانی وەزارەتی پێشمەرگە. دووپاتیشی دەکاتەوە، هێزەکانی هاوپەیمانان بە توانای هونەری و دارایی، هاوکارن بۆ سەرخستنی پڕۆژەی چاکسازیی پێشمەرگە.\nلە سەرەتادا پڕۆژەی چاکسازیی روون کردەوە و گوتی: "بۆ پڕۆسەی چاکسازی لە وەزارەتی پێشمەرگە و هێزەکانی پێشمەرگە، پشت بە بەرنامەیەکی کار دەبەستین، کە سەرەتا لە 35 پڕۆژە پێکهاتبوو، دواتر سێ پڕۆژەی تر زیاد کرا و بوو بە 38 پڕۆژە، ئێستا 7 پڕۆژەیان تەواو بووە، ئەو پڕۆژانەیش پەیوەندییان هەیە بە کاری رۆژانەی وەزارەتی پێشمەرگە و لیوا و بەتالیۆنەکان، 8 پڕۆژەی تریش ئێستا کاریان تێدا دەکرێت".\nگوتیشی: "دابەشکردنی مووچە کراوە بە ئەلیکترۆنی، تاوەکوو ئێستا 21 بەڕێوەبەرایەتی لەنێو وەزارەت مووچە لە بانک وەردەگرن، لە ساڵی داهاتوودا مووچەی هەموو هێزەکانی پێشمەرگە بە ئەلیکترۆنی دەکرێت و لە رێگەی بانکەوە دابەش دەکرێت".\nئاشکراشی کرد: "پڕۆژەمان هەیە تایبەتە بە سەنتەری زمان و هاوپەیمانانمان لەگەڵدان، کارەکە بۆ ئەوەیە ئاستی فێربوونی زمانی ئینگلیزی و ئەڵمانی بەرز بکرێتەوە، لە خولی یەکەم 41 پێشمەرگە و ئەفسەر بەشدارن، دوو خولی تریش دەکەینەوە زیاتر بۆ ئەوانە دەبێت، کە دەنێردرێنە دەرەوە".\nجەختیشی کردەوە، بەرنامەیان هەیە، کە لە ئاییندە کار بۆ يەکخستنەوەی یەکەی 70 و 80 دەکەن و دەخرێتە چوارچێوەی وەزارەتی پێشمەرگە، گوتیشی: "هەندێک هەنگاو لەگەڵ هاوپەیمانان بۆ رێکخستنەوەی یەکەکانی 70 و 80ی پێشمەرگە نراوە، هەنگاوی باشی ئایندەییش هەیە و دەدرێتە وەزیری پێشمەرگە، بۆ ئەوەی بیداتە فەرماندەی هێزی پێشمەرگە، بۆ یەکگرتنەوەی هەردوو یەکە ئێستا ژمارەیەک خاڵ دیراسەت دەکرێن و کێشەیەکی وا نییە بۆ مەسەلەی یەکگرتنەوەکە، کارەکە قۆناغ بە قۆناغ دەبێت و بە یەک بڕیار نابێت".\nلەمیانەی قسەکانیدا دووپاتی کردەوە، بۆ بواری پزیشکیی پێشمەرگە، دوو خاڵیان ئەنجام داوە، گوتیشی: "نەخۆشخانەیەکی تایبەت بە پێشمەرگە لە لایەن ئەڵمانییەکان دروست کراوە، ئێستا خەریکی ئەوەین پزیشک و شارەزای تەندروستی بۆ نەخۆشخانەکە دابین بکەین، پڕۆژەیەکی تریش ئەوەیە، تیمی چارەسەری گەڕۆک دروست بکەین، بۆ ئەوەی لە کاتی جەنگ چارەسەری سەرەتایی بکەن".\nئاشکراشی کرد، لە ساڵی داهاتوودا گەورەترین پڕۆژەیان هەیە، کە ئەمەریکییەکان ئەنجامی دەدەن، ئەویش پەیوەندیی هەیە بەو ئۆتۆمبێل و چەک و تەقەمەنییانەی، کە لایەن هاوپەیمانان دراوە بە پێشمەرگە، گوتیشی: "ساڵی داهاتوو وەرشەیەکی گەورەی چاککردنەوەی ئۆتۆمبێلی سەربازی دروست دەکرێت، ئەفسەر و پێشمەرگەمان بۆ ئەو بابەتە ناردووەتە خول و ئامادەیان دەکەین بۆ ئەو کارە".\nئەو بەرپرسەی پێشمەرگە نایشارێتەوە، پڕۆژەی چاکسازیی پێشمەرگە بۆ سەرۆک بارزانی دەگەڕێتەوە، گوتیشی: "لە کاتی شەڕی داعش، کە وەزیری بەرگریی بەریتانیا هاتە کوردستان، ئەوکات ئەو گوتی پێشمەرگە ئازایە، سەرۆک بارزانی ئەوکات گوتی، هاوکاریمان بکەن بۆ بەهێزکردنی پێشمەرگە، ئەو بیرۆکەی چاکسازی لە پێشمەرگە لە لایەن سەرۆک بارزانی خرایە روو، دوای شەڕی مووسڵ، هێزەکانی هاوپەیمانان هاتنە پێش و ئێستاش هەنگاوی باش چووینە پێشەوە و بەردەوامیشین".\nدووپاتیشی کردەوە، یەکێک لە خاڵە هەرە گرنگەکانی چاکسازی، تایبەتە بە میلاکات و دابەشکردنی میلاکاتی پێشمەرگە، گوتیشی: "ژمارەیەکی زۆر ئەفسەر و پێشمەرگەمان هەیە، بۆ نموونە، شوێنێک پێویستی بە 10 پێشمەرگە و 20 ئەفسەر هەیە، بەڵام 40 ئەفسەر و30 پێشمەرگەی لێیە، بۆیە میلاکات بە جۆرێک رێک دەخەینەوە، نزیک بێت لە ستانداری جیهانی".\nپێیشی وایە، ئەو کارانەی چاکسازییان بۆ ئەوەیە، پێشمەرگە سوپایەکی رێکخراو بێت و یەک فەرماندەیی و یەک رێنمایی و یەک جلوبەرگ و یەک باوەڕی کوردایەتیی هەبێت.\nئاشکراشی کرد، ئەو خاڵەی لە چاکسازییەکان کراون، بریتین لە: "پڕۆژەی کارنامەی وەزارەتی پێشمەرگە، تۆمارکردنی سەرجەم ھێزەکانی پێشمەرگە لە سیستەمی بایۆمەتری بۆ دانانی سیستەمی بانکی، دانانی سیستەمێکی سەربازیی ستراتیژی بۆ ھەرێمی کوردستان، پێداچوونەوە بە ھەموو یاساکانی ژیان و گوزەرانی پێشمەرگە و خانەنشینی ھێزەکانی پێشمەرگە، پڕۆژەیەک بۆ دروستکردن و دانانی ھەماھەنگی لەنێوان ھێزەکانی پێشمەرگە و ھێزە ئەمنییەکانی عێراق، بەتایبەتی لە ناوچە کێشەلەسەرەکان، لەگەڵ پێداچوونەوە بە میلاکات و شێوەی کار و بەرنامەی وەزارەتی پێشمەرگە".\nراشی گەیاند، ئەو 8 خاڵەی ئێستا کاریان لەسەر دەکرێت بریتین لە: پــرۆژەی رێکخستنەوەی بـــارەگای وەزارەتی پێشـــمەرگە، پرۆژەی راپۆرتی ئامادەباشیی پێشمەرگە، پرۆژەی گەیاندن لەگەڵ مخابەرە، پرۆژەی یەکپۆشیی جلوبەرگ، پرۆژەی لۆجستی، پرۆژەی پزیشــــکی، پرۆژەی بودجە، لەگەڵ پرۆژەی دامەزراندن.\nبەپرسەکەی وەزارەتی پێشمەرگە باسی لەوەش کرد، جێبەجێکردنی خاڵەکانی چاکسازی بە هاوکاریی راوێژکارانی ئەڵمانی و ئەمەریکی و بەریتانی و هۆڵەندی و کەنەدی دەکرێت، گوتیشی: "لە هەموو پلان و بەرنامە و خاڵەکانی چاکسازیدا، هێزی هاوپەیمانان لەگەڵماندان، هێزەکانی هاوپەیمانان ئیمکانیەتی هونەری و دارایییان بۆ دابین کردووین، بۆ ئەوەی پڕۆژەی چاکسازی ئەنجام بدرێت، هێزی هاویەیمانان دەیانەوێت ئاستی هونەری و ئیداری و لۆجیستیی پێشمەرگە بگاتە ئاستێکی بەرز، ئێمە لەنێو پێشمەرگە هەموو شتێکمان هەیە، بەڵام رێکخراو نین و پێش نەخراون".


سووننەکانی عێراق داوا دەکەن نادر قازی پوور، نوێنەری ورمێ بدرێتە دادگا | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست ئێران سووننەکانی عێراق داوا دەکەن نادر قازی پوور، نوێنەری ورمێ بدرێتە دادگا\nسووننەکانی عێراق داوا دەکەن نادر قازی پوور، نوێنەری ورمێ بدرێتە دادگا\nلە دوای هەڵبژاردنی ٧ی ڕەشەمەی ئەو ساڵی ئێران، قسەکانی نادر قازی پوور کە جارێکی تر لەسەر ئاستی شاری ورمێ لە لایەن ئیتلاعاتەوە نێدرایەوە پارلمانی ئێران، هەڵاوهەنگەمەیەکی زۆری لێکەوتۆتەوە.\nنادر قازی پوور لە قسەکانیدا بە نەگونجاوترین شێوە هێڕشی کردبۆ سەر ژنان و تەنانەت گوتوویە ئەگەر بێت و کەسێک شتێک لەو ژنانە بکا ئێمە چ وڵامێکمان هەیە. نادر قازی پوور هەروەها هێرش بۆ سەر ژنان درێژە دەدا و بە ترسەنۆکیان دەزانێ و دەڵێ: ئێو ەمریشکێکیشتان پێ سەر نابڕێ من هەر یەک جێ ٢٠٠ دیلم لە شەڕدا سەر بڕیوە.\nلەو ماوەیەدا ژنانی پارلمان و هەندێ لایەنی تر سکاڵایان لەسەر تۆمار کردووە، بەڵام گریمانە نەدەکرا ئەو سکاڵایانە بکێشێتە ئاستی دەرەوە و باس لە ڕادەست کردنی بە دادگای نێودەوڵەتی بکرێت.\nئیئتیلافی موته‌حیدونی عیراقی داوایه‌ك له دادگای نێوده‌وڵه‌تی تۆمارده‌كات له‌سه‌ر په‌رله‌مانتاری ئێرانی نادر قازی پوور، به‌تۆمه‌تی كوشتنی 800 دیلی سوپای عێراقی، له‌شه‌ڕی نێوان هه‌ردو وڵاتدا له هه‌شتاكانی سه‌ده‌ی رابردوو.\nبه گوێره‌ی به‌یاننامه‌یه‌كی رۆژنامه‌وانی ئیئتیلافی موته‌حیدون ” نادر قازی پوور ئه‌و كۆمه‌ڵكوژیانه‌ی ئه‌نجامداوه له میانه‌ی پرۆسه‌ی سه‌ربازی (مسلم بن عقیل) له ژێر دروشمی (بۆ خزمه‌تی ئیسلام)”.\nئیئتیلافی موته‌حیدون لیستێكی سونه مه‌زهه‌به‌و ئوسامه نوجێفی سه‌رۆكی پێشووی په‌رله‌مانی عیراق سه‌رۆكایه‌تی ده‌كات، كاتێك هه‌ستا به تۆماركردنی سكاڵا له دژی ئه‌و په‌رله‌مانتاره، كه خۆی زانیاریه‌كانی دركاندبوو، ئه‌مه‌ش له میانه‌ی بانگه‌شه‌كانیدا بۆ هه‌ڵبژاردنی ئه‌نجومه‌نی شورای ئیسلامی ئێران له 26ی مانگی رابردوو.\nماڵپه‌ڕی ئیلاف بڵاویكردته‌وه نادر قازی پوور له میانه‌ی بانگه‌شه‌كه‌دا وتویه‌تی “من فه‌رمانده‌ی گروپێكی 12 كه‌سی بووم، له پارێزگای به‌سره‌ی باشووری عیراق 700 -800 دیلی عیراقییان ڕاده‌ست كردین، به‌ڵام له‌به‌رئه‌وه‌ی هیچ هۆكارێكی گواستنه‌وه‌مان لانه‌بوو، هه‌موو دیله‌كانمان كوشت له‌به‌ر به‌رژه‌وه‌ندی گشتی ئیسلام و شۆرشی ئیسلامیی و رابه‌ری مه‌زنمان ئیمام خومه‌ینی”.\nبابەتی پێشووسیاسەتمەدارى کورد یاشار کایا کۆچى دواى کرد\nبابەتی دواترئەبووعومەر چێچانی وەزیری شەڕی داعیش، کوژرا


سلێمانی... دوكەڵی زبڵ و خاشاك هاوڵاتیانی نیگەران كردووە\nSalam 04/07/2019 - 09:32 بڵاوکراوەتەوە لە هەواڵ/كوردستانی\nماوەی سێ ڕۆژە ئاگر لە پاشماوەی زبڵ و خاشاكی سلێمانی لە ناوچەی تانجەرۆ كەتوۆتەوەو هاوڵاتیانیش نیگەرانن و ماوەی دوو ڕۆژ دوكەڵێكی زۆریش ئاسمانی ناوچەكەی گرتووەتەوە.\nبەشێك لە هاوڵاتیانی دانیشتوی ناوچەی تابجەرۆ لە ڕێگای ماڵپەڕی كوردیوە نیگەرانی خۆیان دەگەیەننە حكومەتی هەرێمی كوردستان و پارێزگاری سلێمانی و فەرمانگەی ژینگەی سلێمانی و داوا دەكەن بەزووترین كات چارەسەری كێشەی پاشماوەی زبڵ و خاشاكی سلێمانی لەسنوری ناوچەی تانجەرۆ بكرێت.\nئەو هاوڵاتیانە ئەوەیان خستەڕوو: پاشماوەی زبڵ و خاشاكی سلێمانی دەهێندرێتە ناوچەی تانجەرۆ كە ژمارەیەكی زۆر ماڵی لێیەو ماوەی دوو ڕۆژە ئاگر لەو پاشماوەی زبڵ و خاشاكانە كەوتۆتەوە و بۆنی دوكەڵ و بۆنێكی ناخۆش ناوچەكەی گرتوەتەوە زیانی زۆری تەندروستی بۆ هاوڵاتیانی ناوچەكە دەبێت.\nئەو هاوڵاتیانە داواش دەكەن لایەنە پەیوەندیدارەكان چارەسەرێكی یەكجارەیی بۆ كێشەكە جێبەجێ بكەن و لەو كێشە بەردەوامەی ساڵانە ڕزگاریان بكەن.\nجێگەی ئاماژەبۆكردنە ڕۆژانە پاشماوەی زبڵ و خاشاكی سلێمانی دەبرێتە ناوچەی تانجەرۆ لە خواروی سلێمانیەوەو دیمەنێكی نەگونجاوی بەناوچەكە بەخشیوەو ساڵانەش بەشێك لەو پاشماوەی زبڵ و خاشاكە ئاگر دەگرێت و ژینگەی ناوچەكە پیس دەكات.


لەڕوونکردنەوەی ئاسۆمامەندا هاتووە دەڵێت ،جەماوەری خۆراگری کەرکوک , خۆشکان برایان ,من ئەندامێکی یەکیتی نیشتمانی کوردستانم , هەمو ژیانم لە خزمەتی نەتەوەکەم کارم کردووە , چەند ساڵیکە لە هەمو خۆشی و ناخۆشیەکان لە کەرکوکم وە لە خزمەتی هەمو دانیشتوانی کەرکوکم , لە رۆژە سەختەکاندا خزمەتکاری هەمو لایەک بومە , لەهەر شوینێک بم پلەو پوست گرنگ نیە لای من , ئەوەی گرنگە چەند بتوانم لە خزمەتی هەمو لایەک بم , ئەو کاتە شانازی ئەکەم کە زیاتر خزمەتی هاوڵاتی یان بکەم .\nباسی لە وەش کردووە:" دیارە لەدوای ١٦ ئوکتوبەرە , بەتایبەتی خەڵکی کەرکوک ئەو گورانکاریەی بەسەر ناوچەکەدا هات , رۆژگارێکی ناخۆش بو , بەلام ئێمە لەگەڵ هەڤاڵان و دڵسوزاندا شارەکەمان بەجینەهێشت و لە خزمەتی ئەواندا بوم.\nووتیشی :" ئیستا بەشانازیە من لە گەڵ هەڤالانمان خەڕیکی باشکردنی وەزعی کەرکوکین , جیگای دەستیشمان دیارە , هەندی قسەو قسە لوک بلاو ئەکرێتەوە , من بۆ پوست و پلەو پایە نەچومەتە بەغدا , میلەتەکەم و حزبەکەمیش هەر ئەرکێک بدرێتە سەر من ئەوە لە خزمەتم بۆ خزمەتکردنی کوردو شاری کەرکوک , من خۆم بە رۆلەی یوە ئەزانم ئەوەی بۆ کەرکوک بکرێت بە ئیمە بی گویدانە پلەو پوست بە شانازیە کاری بۆ ئەکەم , وەک ئەرکێکی کوردانەو کەرکوکیانە , هەندی شت بڵاو بوتەوە کی دەبێتە پارێزگای کەرکوک ,فلان و فلان , ئەو دەنگ گۆیە دورە لە راستیەوە.\nباسی لەوەش کردووە:" بەلام ئێمە ئەو پوستە بە حەقی کورد ئەزانین , لەناو کورد بە مافی هەڤالانی یەکیتی ئەزانین , هەر هەڤاڵێکیش دیاری بکریت هەمومان , ئیلتزامی پێوە ئەکەن , لە ئیمەو هەڤاڵانی خۆتان چاوەروانی مژدەی خوش بن بۆ هەمو کەرکوکیەکان بێ جیاوازی , بۆ تەبایی و پێکەوە ژیان .\nرونکردنەوەیەک لە هەڤاڵ ئاسو مامەندەوە\nجەماوەری خۆراگری کەرکوک , خۆشکان برایان ,من ئەندامێکی یەکیتی نیشتمانی کوردستانم , هەمو ژیانم لە خزمەتی نەتەوەکەم کارم کردووە , چەند ساڵیکە لە هەمو خۆشی و ناخۆشیەکان لە کەرکوکم وە لە خزمەتی هەمو دانیشتوانی کەرکوکم , لە رۆژە سەختەکاندا خزمەتکاری هەمو لایەک بومە , لەهەر شوینێک بم پلەو پوست گرنگ نیە لای من , ئەوەی گرنگە چەند بتوانم لە خزمەتی هەمو لایەک بم , ئەو کاتە شانازی ئەکەم کە زیاتر خزمەتی هاوڵاتی یان بکەم ,\nدیارە لەدوای ١٦ ئوکتوبەرە , بەتایبەتی خەڵکی کەرکوک ئەو گورانکاریەی بەسەر ناوچەکەدا هات , رۆژگارێکی ناخۆش بو , بەلام ئێمە لەگەڵ هەڤاڵان و دڵسوزاندا شارەکەمان بەجینەهێشت و لە خزمەتی ئەواندا بوم ,\nئیستا بەشانازیە من لە گەڵ هەڤالانمان خەڕیکی باشکردنی وەزعی کەرکوکین , جیگای دەستیشمان دیارە , هەندی قسەو قسە لوک بلاو ئەکرێتەوە , من بۆ پوست و پلەو پایە نەچومەتە بەغدا , میلەتەکەم و حزبەکەمیش هەر ئەرکێک بدرێتە سەر من ئەوە لە خزمەتم بۆ خزمەتکردنی کوردو شاری کەرکوک , من خۆم بە رۆلەی یوە ئەزانم ئەوەی بۆ کەرکوک بکرێت بە ئیمە بی گویدانە پلەو پوست بە شانازیە کاری بۆ ئەکەم , وەک ئەرکێکی کوردانەو کەرکوکیانە , هەندی شت بڵاو بوتەوە کی دەبێتە پارێزگای کەرکوک ,فلان و فلان , ئەو دەنگ گۆیە دورە لە راستیەوە , بەلام ئێمە ئەو پوستە بە حەقی کورد ئەزانین , لەناو کورد بە مافی هەڤالانی یەکیتی ئەزانین , هەر هەڤاڵێکیش دیاری بکریت هەمومان , ئیلتزامی پێوە ئەکەن , لە ئیمەو هەڤاڵانی خۆتان چاوەروانی مژدەی خوش بن بۆ هەمو کەرکوکیەکان بێ جیاوازی , بۆ تەبایی و پێکەوە ژیان .\n10/15/2018 3:04:47 PM


خەڵاتی مەزنی قەتەر لە مۆتۆ جی پی هەڵوەشێنرایەوەو تایلەندیش دواخرا – Knwe.org\nسەرەکی » وەرزش » خەڵاتی مەزنی قەتەر لە مۆتۆ جی پی هەڵوەشێنرایەوەو تایلەندیش دواخرا\nخەڵاتی مەزنی قەتەر كە قۆناغی یەكەمی پاڵەوانێتی جیهانی مۆتۆ جی پی جیهانە هەڵوەشێنرایەوە ئەمەش بەهۆی كاریگەری ڤایرۆسی كۆرۆنا كە قەتەر رێگە نادات هیچ كەسێك لە ئیتاڵیاوە گەشت بۆ وڵاتەكەی بكات بەهۆی ئەمەش چەندین ماتۆڕسواری ئیتاڵی بێ بەش دەبن.\nیەكێتی نێودەوڵەتی پاڵەوانێتییەكانی ماتۆڕسواری دوپاتی كردەوە كە تەنها قۆناغی قەتەری مۆتۆ جی پی هەڵوەشێنراوەتەوەو ركابەری مۆتۆ 2 و مۆتۆ 3 لە وادەی خۆی لە گۆڕەپانی لۆسیل دەكرێت ئەمەش بەهۆی ئەوەی ماوەی هەفتەیەك زیاترە ماتۆڕسواران گەشتیان بۆ قەتەر كردوە.\nیەكێتییەكە لە بەیاننامەیەكدا ئاماژەی بەوە داوە بەهۆی ئەوەی قەتەر گەشتی فڕۆكەوانی لە ئیاڵیاوە بۆ وڵاتەكەی قەدەغە كردوە ماتۆڕسوارانی مۆتۆ جی پی بەشداری ئەم قۆناغە ناكەن و لە ئێستاشدا هەر كەسێك لە ئیتاڵیاوە گەشت بكات بۆ دۆحە دەبێت بۆ ماوەی 14 رۆژ لەژێر چاودێری پزیشكی دابێت.\nیەكێتییەكە ئاماژەی بەوەشداوە كە ئیتاڵیا رۆڵێكی گەورەی لە مۆتۆ جی پی هەیە بۆیە بڕیاردا ئەم قۆناغەی مۆتۆ جی پی هەڵوەشێنرێتەوە بەتایبەت كە ئیتاڵیا هەردوو تیپی دۆكاتی و ئیبرلیای هەیەو چەندین ماتۆڕسواری بەناوبانگیشی هەیەلەنێویاندا ئەندریا دۆڤیتسیۆزۆ و ڤالنتینۆ رۆسی.\nدوای هەڵوەشاندنەوەی قۆناغی قەتەریش یەكێتییەكە بڕیاری دا قۆناغی تایلەند كە وابڕیاربوو رۆژی 22ی ئەم مانگە بكرێت داوبخات كە بۆ كاتێكی نادیار.


زانکۆی ڕاپەڕین - ئاگاداری بۆ بەکرێدانی کافتریایی زانکۆی ڕاپەرین\nئاگاداری بۆ بەکرێدانی کافتریایی زانکۆی ڕاپەرین\nWritten on 06 ئاب 2014 . سەردانەكان: 526\nسەرۆکایەتی زانکۆی ڕاپەڕین/ بەڕێوەبەرایەتی کاروباری یاسایی، ئەو (کەس و کۆمپانیا) یانەی کە لەبواری چێشتخانە و ئامادەکردنی خواردندا کاردەکەن و مۆڵەتی فەرمییان هەیە ئاگادار دەکاتەوە کەوا هەڵدەستێت بە ئەنجامدانی کەمگیری گشتی بۆ بەکرێدانی کافتریای بیناکانی (فاکەڵتی زانستە مرۆڤایەتیەکان و فاکەڵتی پەروەردەی بنەڕەت لە ڕانیە، فاکەڵتی پەروەردە لە قەڵادزێ)، هەر بەڕێزێک ئارەزووی بەشداریکردنی هەیە با لە ڕۆژانی (١٠/ ٨/ ٢٠١٤) تا (٢٤/ ٨ / ٢٠١٤) سەردانی سەرۆکایەتی زانکۆی ڕاپەڕین/ بەڕێوەبەرایەتی دارايي بکات بۆ وەرگرتنی تەندەرو بڕینی وەسڵی کڕینی تەندەر.\n٤. ماوەی بەکرێدانەکە بۆ ماوەی یەک ساڵە.\n٥. لەگەڵ تەندەری گەڕێنراوە پێویستە ( بڕی ١,٠٠٠,٠٠٠ یەک ملیۆن دینار بە شێوەى نەختينە وەک بارمتەی سەرەتایی، وێنەی ئەسڵی و کۆپی مۆڵەتی فەرمی کارکردن، ناسنامەی باری کەسی، نوسراوی باجی دەرامەت کە بۆ ئەمساڵ قەرزدار نیە، سیڤی کەسەکە کە لێهاتویی و کاری هاوشێوەو شارەزایی کەسەکە لە بواری کارەکەدا بسەلمێنی) هەر تەندەرێک یەکێک لەم بەراییانەی لەگەڵ نەبێت پشتگوێ دەخرێت.\n٦. دوا کات بۆ گەڕانەوی تەندەرەکان رۆژی سێ شەممە ڕێکەوتی (٢٦/ ٨ / ٢٠١٤) کاتژمێر ١١ی سەر لەبەیانی دەبێت لە بەڕێوەبەرایەتی کاروباری یاسایی، وە لە هەمان ڕۆژدا کاتژمێر ١١:٣٠ ی سەرلەبەیانی تەندەرەکان دەکرێنەوە.


په‌رتوکا پیرۆز » 1 كورنتۆس » به‌شێ 16\nهاریكاری بۆ باوەردارێن ل ئورشەلیمێ\nنوكە ژی دەربارەی كۆمكرنا هاریكاریێ بۆ پیرۆزكریان، كا من چەوا جڤاكێن باوەرداران ل گالاتیایێ راسپاردن، هوین ژی وە بكەن.\nل رۆژا ئێكێ ژ هەر حەفتیەكێ[a] ، بلا هەر ئێك ژ هەوە ل دویڤ داهاتێ خۆ هندەك پارەی دانیتە لایەكی و ل نك خۆ هەلگریت، نەكو دەمێ ئەز بهێمە نك هەوە ژ نوی كۆم كەن.\nدەمێ ئەز بهێم، دێ ئەو كەسێن هوین پەسەند دكەن، ل گەل نامەیان هنێرم، دا هاریكاریا هەوە بگەهیننە ئورشەلیمێ.\nئەگەر یا گونجای بیت كو ئەز ژی بچم، ئەڤە ئەو دێ ل گەل من هێن.\nنەخشەیێ سەرەدانێن پاولۆسی بۆ كورنتۆسیان\nدەمێ ئەز د مەقدۆنیایێ را دەرباز ببم، ئەز دێ هێمە نك هەوە، چنكو ئەز دێ د مەقدۆنیایێ را دەرباز بم.\nبەلكو ئەز ل نك هەوە بمینم یان زڤستانێ ژی ل نك هەوە دەرباز بكەم، دا من ب رێ بئێخنە هەر جهەكێ كو ئەز بچمێ.\nمن نەڤێت نوكە سەرپێ هەوە ببینم، ئەز هیڤی دكەم دەمەكێ درێژتر ل نك هەوە بمینم، ئەگەر خودان دەستویریێ بدەت.\nلێ تا جەژنا رۆژا پێنجیێ[b] ئەز دێ ل ئەفەسۆسێ مینم.\nچنكو دەرگەهەكێ فرەهـ بۆ كارەكێ ب بەرهەم بۆ من ڤەبوویە و گەلەك بەرهنگار ژی یێن هەین.\nئەگەر تیمۆتاوس هات، وە بكەن كو ئەو ل نك هەوە یێ بێ ترس بیت، چنكو ئەو ژی وەكو من كارێ خودانی دكەت.\nئەڤجا بلا كەس سڤكاتیێ پێ نەكەت، لێ ب سلامەتی ب رێ بئێخن دا بهێتە نك من، چنكو ئەز ل گەل برایان چاڤەڕێی ویمە.\nسەبارەت برایێ مە ئەپولۆسی ژی، من گەلەك داخواز ژێ كر كو ل گەل برایان بهێتە نك هەوە، لێ ئەو ب ئێكجاری رازی نەبوو نوكە بهێت. ئەو دێ هێت، دەمێ وی دەرفەت هەبیت.\nراسپاردە و سڵاڤێن دویماهیێ\nبمیننە هشیار، د باوەریێ دا د خۆڕاگر بن، د مێر بن و د هێزدار بن.\nبلا هەمی كریارێن هەوە ب حەزژێكرنێ بهێنە كرن.\nهوین دزانن كو مالا ستیفاناسی خێڤەیێ هەرێما ئەخایایێیە[c] ، ئەوان خۆ بۆ خزمەتكرنا پیرۆزكریان تەرخان كریە، ئەڤجا ئەز داخوازێ ژ هەوە دكەم، گەلی خویشك و برایان،\nكو هوین ملكەچی كەسێن وەسا بن و هەر ئێكێ د ڤی كاری دا پشكداریێ دكەت و تێدا دوەستیێت.\nئەز ب هاتنا ستیفاناس، فۆرتوناتۆس و ئاخایكۆسی دلخۆش بووم، چنكو وان جهێ هەوە یێ ڤاڵا تژی كر.\nئەوان گیانێ من گەش كر و یێ هەوە ژی، ئەڤجا رێزێ ل یێن هۆسا بگرن.\nجڤاكێن باوەردارێن هەرێما ئاسیایێ سڵاڤان ل هەوە دكەن. هەروەسا ئەكیلا و پریسكیلا ل گەل جڤاكا باوەرداران یا ل مالا وان كۆم دبیت، ب ناڤێ خودانی گەلەك سڵاڤان ل هەوە دكەن.\nهەمی خویشك و برا سڵاڤان ل هەوە دكەن. ب ماچەكا پیرۆز ژ لایێ من ڤە سڵاڤان ل ئێكودوو بكەن.\nئەز، پاولۆس، ڤێ سڵاڤێ ب دەستێ خۆ دنڤیسم.\nئەگەر ئێك حەز ژ خودانی نەكەت، نفرین ل وی بن. ماراناتا[d] !\nكەرەما خودان عیسای ل سەر هەوە بیت.\nحەزژێكرنا من، ژ دەولەتسەرێ مەسیح عیسای، ل گەل هەوە هەمیان بیت. ئامین.\na. 16:2 ئانكو ئێكشەمبێ.\nb. 16:8 جەژنەكا جوهیانە. ل فەرهەنگۆكێ بنێڕە رۆژا پێنجیێ*.\nc. 16:15 ئانكو باوەردارێن پێشین یێن هەرێما ئەخایایێنە.\nd. 16:22 q ماراناتا: پەیڤەكا ئارامیە، رامانا وێ: ‹خودان، وەرە!›\n1 كورنتۆس به‌شێ 15\n2 كورنتۆس به‌شێ 1


2 ئەپی ناوازە بۆ ئایفۆن بۆ بینینی فیلم و زنجیرە سینەمایەکان - Home4T\nالرئيسية / Mashkhal Jumaa / ئایفۆن / سینه‌ما / 2 ئەپی ناوازە بۆ ئایفۆن بۆ بینینی فیلم و زنجیرە سینەمایەکان\n2 ئەپی ناوازە بۆ ئایفۆن بۆ بینینی فیلم و زنجیرە سینەمایەکان\nمەشخەڵ جومعە 7/07/2017 01:54:00 pm Mashkhal Jumaa, ئایفۆن, سینه‌ما\nزۆربەمان لە ژیانی ڕۆژانەمان بینەری فیلم و زنجیرە سینەمایەکانین وە هەروەها زۆربەمان حەز ئەکەین لە مۆبایلەکانمان بینەریان بین بەڵام دەسکەتنی ئەپێک بۆ ئەم مەبەستە زۆر قورسە بۆیە زۆربەی کات لە ڕێی وێبسایتەکان بینەریان ئەبین.\nبەڵام ئێمە 2 ئەپی ناوازەمان بۆ هێناوان کە لە App Store هەن وە هەردوکیان بە خۆڕاین.\n1-Tubi TV - Watch Free Movies & TV Shows\nبۆ داگرتنی کلیک بکە\n2-Crackle - Movies & TV


سەرەتا › كوردستان 24 › ئه‌مه‌ریكا: ئێمه قه‌رزاری هه‌سه‌ده‌ین و پێویسته هاوكارییان بكه‌ین\n2019/05/23 | 00:05\nئه‌مه‌ریكا دووپاتی ده‌كاته‌وه، له‌گه‌ڵ هێزه‌كانی سووریای دیموكرات "هه‌سه‌ده" كار له‌سه‌ر هیچ پڕۆژه‌یه‌كی سیاسی بۆ كورد له سووریا ناكه‌ن و ته‌نیا وه‌ك هاوبه‌شێكی سه‌ربازی سه‌یریان ده‌كه‌ن.\nجه‌یمس جێفری، نێردراوی تایبه‌تی ئه‌مه‌ریكا بۆ سووریا له میانه‌ی كۆبوونه‌وه‌ی لێژنه‌ی كاروباری ده‌ره‌وه له ئه‌نجوومه‌نی نوینه‌رانی سه‌ر به كۆنگرێسی ئه‌مه‌ریكا گوتی: "ئێمه پابه‌ندین به په‌یوه‌ندییه‌كانمان له‌گه‌ڵ هه‌سه‌ده، ئه‌ویش به‌وه‌ی هه‌سه‌ده هاوبه‌شێكی سه‌ربازی ئێمه‌یه له شه‌ڕی دژ به داعش له پێناو پاراستنی سه‌قامگیری ناوچه‌كه".\nجێفری گوتی: "ئێمه هیچ ئه‌جێندایێكی سیاسی هاوبه‌شمان له‌گه‌ڵ ئه‌وان نییه، ته‌نیا ئه‌وه نه‌بێت كه هێزه‌كانمان له‌و شوێنانه‌ن كه له رووی ئیداری و سه‌ربازییه‌وه له‌ژێر كۆنترۆڵی هه‌سه‌ده‌ن"، وه‌ك خۆی گوتی: "هه‌ر له‌به‌ر ئه‌و هۆكاره‌شه پێویسته له‌سه‌رمان پارێزگاری له په‌یوه‌ندییه عه‌قلانییه‌كانمان له‌گه‌ڵ ئه‌وان بكه‌ین و هاوكارییان بكه‌ین".\nجێفری له به‌رده‌وامی قسه‌كانی گوتیشی: "به‌شێوه‌یه‌ك له شێوه‌كان ئێمه قه‌رزاری هه‌سه‌ده‌ین، چونكه له ریزه‌كانمان له دژی داعش جه‌نگاون، به‌ڵام له‌گه‌ڵ ئه‌وه‌شدا هیچ ئاینده‌یه‌كی سیاسی بۆ ئه‌وان ناخه‌ینه روو، ته‌نیا ئه‌وه نه‌بێت كه بۆ ته‌واوی لایه‌نه‌كانی سووریا ده‌خه‌ینه روو".\nنێردراوی ئه‌مه‌ریكا دووپاتیكرده‌وه: "ئه‌مه‌ریكا پابه‌نده به‌و پرۆسه سیاسیه‌ی كه له بڕیاری ژماره 2254ی ئه‌نجوومه‌نی ئاسایشی سه‌ر به نه‌ته‌وه یه‌كگرتووه‌كاندا هاتووه".\nله‌گه‌ڵ ئه‌وه‌شدا جه‌یمس جێفری دووپاتیكرده‌وه، ئه‌مه‌ریكا سووریا جێناهێڵێت.


Almesalla - باسرمه خوولێكی هۆشیاریی بۆ كچان كرده‌وه\nسه‌نته‌ری باسرمه‌ی مه‌سه‌للـه بۆ په‌ره‌پێدانی توانا مرۆییه‌كان، به‌هه‌ماهه‌نگی رێكخراوه نێوده‌وڵه‌تیه‌كان خوولێكی هۆشیاری بۆ ژماره‌یه‌ك ئافره‌تی ئاواره‌ی كه‌مپه‌كان ده‌كاته‌وه.\nله‌و خووله‌كه كه‌به‌بۆنه‌ی رۆژی جیهانی كچان بووه، 30 كچ به‌شدارییان تێدا كردووه‌و، كۆمه‌ڵێك بابه‌تی گرنگیان پێشكه‌ش كراوه.\nنه‌سرین فه‌هد مه‌حمه‌د، به‌رێوه‌به‌ری سه‌نته‌ری باسرمه‌ی مه‌سه‌للـه بۆ په‌ره‌پێدانی توانا مرۆییه‌كان ئاماژه‌ی به‌وه‌داوه " هۆشیاریی كردنه‌وه‌ی خێزان و كچان له‌بوونی رۆژێكی تایبه‌ت به‌كچان و، گرنگییه‌كی زیاتر به‌كچانیش بده‌ن".\nراشیگه‌یاند " له‌و خووله خێزانه‌كان ئاگادار كراونه‌ته‌وه له‌وه‌ی بزانێت مافی كچه‌كان و گرنگیی دانی له‌كۆمه‌ڵگه چییه‌و، پێویسته له‌منداڵیه‌وه‌ش رابهێنرێت له‌سه‌ر ئه‌و ماف و ئه‌ركانه".\nئه‌و چالاكییه‌ش به‌هه‌ماهه‌نگی رێكخراوی ئه‌نته‌رسوس و رێكخراوی به‌ره‌نگاربوونه‌وه‌ی توندوتیژی دژ به‌ئافره‌تان به‌رێوه‌چووه.\nسه‌ره‌تای چالاكییه‌كانیش به‌گه‌ڕانێك به‌نێو كه‌مپی باسرمه بووه‌و، هه‌ر كچێكیش باڵۆنێكی به‌سه‌ردا دابه‌شكراوه‌و، تێدا مافه‌كانی خۆی له‌و رۆژه بۆ روونكراوه‌ته‌وه‌و، داواشیان لێكراوه به‌شداریی پرۆسه‌ی سه‌ردانیه‌كان بكه‌ن.\nدواتر له‌گه‌ڵ به‌رێوه‌به‌ری قوتابخانه‌ی ناوه‌ندییه‌كه‌ی باسرمه كراوه‌و، به‌هاوكاری سه‌فین تاهیر مه‌حمه‌د، ئه‌فسه‌ری پۆلیسی رێكخراوی به‌ره‌نگاربوونه‌وه‌ی توندوتیژی دژی ئافره‌تان وانه‌یه‌ك له‌سه‌ر پرسی ماف و توندوتیژییه‌كان باسكراون.\nهاوكات یه‌كێكه له‌و رێكخراوانه‌ی رۆڵێكی كارای گێراوه له‌هۆشیاریی و پێشكه‌ش كردنی پرۆژه بۆ په‌ره‌پێدانیت توانا ئافره‌تان و كچان، به‌تایبه‌ت ئه‌وانه‌ی له‌شاره‌كانی خۆیان ئاواره بوون.\nله‌لایه‌ن خۆیشیه‌وه نه‌سرین فه‌هد، ووته‌یه‌كی به‌و بۆنه‌یه‌وه پێشكه‌شكردووه‌و، تیشكی خستنه ئه‌و رۆژه‌و جه‌ختی له‌وه كردۆته‌وه " چۆن كچان گرنگی به‌و رۆژه جیهانیه بده‌ن".\nله‌ماوه‌ی رابردوو، مه‌سه‌للـه بۆ په‌ره‌پێدانی توانا مرۆییه‌كان به‌هه‌ماهه‌نگی له‌گه‌ڵ زیاتر له 15 رێكخراوی ناوخۆیی و نێوده‌وڵه‌تی رابه‌رایه‌تی كه‌مپنێك بۆ رێگری له‌به‌شوودانی به‌زۆری كچانی و منداڵان ده‌ستپێكردووه.\nله‌سه‌ر ئاستی ناوخۆیی و نێوده‌وڵه‌تیش چه‌ندین خه‌ڵات پێشكه‌ش به‌مه‌سه‌للـه كراوه‌و، توانیویه‌تی له‌ماوه‌ی دروستبوونیه‌وه جێی ده‌ست و په‌نجه‌ی له‌په‌ره‌پێدانی توانا مرۆییه‌كان و پرسه‌كانی كۆمه‌ڵگه‌ی مه‌ده‌نی دیار بێت.


وتووێژ فارسی پێوه‌ندی کۆچی دوایی مامۆستا محه‌مه‌دی مه‌لا كه‌ریم نووسه‌ر، وه‌رگێڕ، توێژەر و رخنەگری ناوداری كورد\nبەداخ و کەسەرێکی گرانەوە ئاگادار بوم کە شەوی شەمەی رابردوو، ١١ی مانگی مارس، رووناکبیری پێشکەوتنخواز و نووسەر و تۆێژەر و زمانناس و وەرگێڕی ناوداری کورد مامۆستا محەمەدی مەلا کەریم، پاش نەخۆشیەکی درێژخایەن، لە شاری سلێمانی مالئاوایی لە ژیان کردوە.\nمامۆستا محه‌مه‌دی مه‌لا كه‌ریم له ١٤ی٨ی ١٩٣١ له ناوچه‌ی بیارە سەربە ناوچەی هەورامان له‌دایكبوو، كوڕی نووسەر و توێژەریی گه‌وره‌ی كورد مه‌لا عه‌بدولكه‌ریمی موده‌ڕیسه و لە کاتی ماڵئاوایی لە ژیان تەمەنی ٨٦ ساڵ بوو. مامۆستا محەمەد خوێندنی\nسەرەتایی لای باوکی فێر بوە و پاشان بۆ درێژەدان بە خوێندن دەچتە سلێمانی. هەر لەو سەردەمەدا تێکەڵ بە کاری سیاسی دەبێت و وەک کومونیست ێک (شیوعی)درێژە بە خەباتی سیاسی دەدات. له ساڵانی ١٩٥٣ دا به‌هۆی بەشداریی چالاکانە لە جوڵانه‌وه‌ی ئاشتی له‌لایه‌ن حكومه‌تی پاشایه‌تی ئه‌و سه‌رده‌مه‌وه ده‌ستگیركراوه.\nمامۆستا موحەمەد هەر لە هەڕەتی لاویدا دەست بە نووسین دەکات و لە ١٩٤٩واتا لە ١٨ ساڵیدا بەرهەمیی فێکریی خۆی لە بڵاوکراوەکانی "نەدا" و "ژین" بڵاودەکاتەوە.\nیه‌كه‌مین بەرهەمی وەک کتێب له ساڵی ١٩٥١ له بواری ره‌خنه‌دا نووسیووه و چه‌ندین كتێبی له بواره‌كانی، نه‌ته‌وه‌یی و سیاسی و شیعر و ئه‌ده‌ب و رەخنەدا چاپ و بڵاوکردوەتەوە. بێجگه له‌و بوارانە، هەروەها له بواری وه‌رگێران و لێكۆڵینه‌وه‌دا كاریكردووه و بۆ لێكۆڵینه‌وه و شیكردنه‌وه‌ی دیوانه‌كانی گه‌وره شاعیرانی كورد، لەگەل باوکی (مه‌لا عه‌بدولكه‌ریم موده‌ڕیس) كاریكردووه و جێگه‌ی ده‌ستیان له دیوانه‌كانی "نالی، سالم، كوردی، مه‌حوی"دا دیاره. هەروەها بەهۆی شارەزایی بە سەر زمانی کوردیی و توانا و روانگەی بەهێزی رخنەگرانە، پێشەکیی بۆ بەرهەمی زۆر نووسەر و شاعیری بەناوبانگی کورد نووسیوە کە بەرچاوترینی پێشەکیی بۆ کتێبی ناڵەی جودایی مامۆستا هێمنە. ئەو پێشەکییە بەڕاستی نرخاندن و هەڵسەنگاندنێکی ورد و واقعبینانە و هاوکات پرۆفشناڵی دەقێکی ئەدەبیە و زۆر بە وردی و دروست ناڵەی جودایی و مامۆستا هێمن و هەست و توانایی بەرزیی شێعریی هەڵسەنگاندوە.\nمامۆستا لە بواری سیاسیش دا وەک چالاکیەکانی دیکەی وردبین و پێشکەوتنخواز بوە و له‌ماوه‌ی ژیانیدا له‌سه‌ر هه‌ڵوێسته‌كانی چه‌ند جار ڕووبه‌ڕووی زیندان بووه‌ته‌وه و كتێبه‌كانی "جه‌نگاوه‌رێكی ڤێتنامی" و "لاوك و حه‌یران"ی له زینداندا نووسیون. بەگشتیی بەرهەمە فیکرییەکانی مامۆستا موحەمەدی مەلا کەریم له ڕێگه‌ی وتار لە بواری جیاواز لە رۆژنامەکانی سەردەمی خۆی و ڕه‌خنه‌ی ئه‌ده‌بی و لێكۆڵینه‌وه‌ی شیعری و دیبه‌یتی فیكری و ڕه‌خنه‌ییه‌وه میوانی هه‌مو ماڵێك بوە. یەکێک لە بەناوبانگترین وتارە رەخنەییەکانی ، زەنجیرە وتارێک بوو کەلە سەرەتای ٨٠ کانی سەدەی پێشوو له ڕۆژنامه‌ی هاوكاری بڵاوکرایەوە. ئەو وتارە وەڵامێک بوو بۆ مێژوو نووس دوکتور کەماڵ مەزهەر لەسەر هەڵوێستی نازم حێکمەت (شاعیری بەناوبانگی تورک) له‌سه‌ر مه‌سه‌له‌ی كورد. کە سەرنجام بوە دیبەتێک لە نێوان مامۆستا موحەمەدی مەلا کەریم و دوکتور کەمال دا کە لە چەند ژمارەی هاوکاری دا وەڵامی یەکیان دایەوە. جێگەی سەرنجە ئەو رەنجیرە وتارە پاشتر لە چوارچێوەی کتێبێکدا چاپ و بڵاوکرایەوە کە دەنگدانەوەیەکی یەکجار زۆری لەو سەردەمەدا هەبوو.\nکورتەی ژیان و بەرهەمی مامۆستا بۆ زانیاریی ئەو کەسانەی کە کەمتر ئەو بلیمەتەی دونیای ئەدەب و نووسینی کوردیان ناسیوە، لە خوارەوە دادەنرێ:\nوەک لە سەرەتادا ئیشارەی پێکرا محه‌مه‌دی مه‌لا عه‌بدولكه‌ریمی موده‌ریس رۆژی ١٤ی٨ی ١٩٣١ له شارۆچكه‌ی بیاره له بنه‌ماڵه‌یەکی رۆشنبیر له‌دایكبووه و له‌گه‌ڵ مه‌لا عه‌بدولكه‌ریمی موده‌ریس (باوكی) خزمه‌تێكی زۆریان به ئه‌ده‌ب و زمان و بواری رۆژنامه‌وانی كوردی كردووه.\nئەو دوو بلێمەتە چه‌ندین لێكۆڵینه‌وه و ساغكردنه‌وه‌یان له‌سه‌ر ئه‌ده‌بی كلاسیك به تایبه‌تی دیوانی شاعیرانی كورد ئەنجامداوە .\nمامۆستا محه‌مه‌دی مه‌لا كه‌ریم سەرەرای زاڵ بوون بە سەر زمانی کوردی لە بوارەکانی نووسین و ڕێزمانی‌دا، شاره‌زای زاراوەی هه‌ورامی و زمانه‌كانی عه‌ره‌بی و فارسی بووه و وەک باسکرا له‌گه‌ڵ مه‌لا عه‌بدولكه‌ریمی موده‌ریسی باوكی زۆربه‌ی دیوانی شاعیرانی شیعری كلاسیكیان ساغ كردۆته‌وه و پێانداچوونه‌تەوە. مامۆستا هەروەها له دارشتنه‌وه‌ی شیعره‌كانی مه‌وله‌وی و پێداچوونه‌وه به دیوانی شیرین و خوسره‌وه‌ی خانای قوبادی دەوری گرنگی هەبوە.\nدەیان وتار و لێكۆڵینه‌وه‌ی ئه‌ده‌بی و رۆشنبیری به زمانه‌كانی كوردی و عه‌ره‌بی له رۆژنامه و گۆڤاره ناوداره‌كانی كوردستان و عیراق بڵاوكردۆته‌وه.\nبە گشتی مامۆستا موحەمەدی مەلا کەریم خاوەن فێکری سوسیالیستی و باوەرمەند بە دادپەرەریی کۆمەڵایەتی بوە و هەمیشە خۆی لە بەرەی پێشکەوتنخوایدا پێناسە کردوە. من خۆم سەرەتای ساڵانی ٨٠کانی زایینی سەدەی پێشوو کە خەریکی خۆفێرکردنی زمانی ئەدەبیی کوردی و رێزمانی کوردی و پەروەردەکردنی خۆم بووم، لە بەرهەمەکانی "کۆڕی زانیاریی کورد" کە مامۆستا موحەمەد، یەکێک لە ئەندامە کاراکانی بوو،هەروەها لە نووسینەکانی مامۆستا کەڵکی زۆرم وەرگرتوە و لێیان فیر بوم. بۆیە بە خۆم ئیجازە دەدەم بە یەکێک لە مامۆستایانی راهێنانی خۆم لە بواری زمانی کوردیی بزانم ، و کۆچی دوایی خەسارێکی گەورە بۆ نەتەوەی کورد و هەموو ئەو بوارانە کە مامۆستا لێیان شارەزا و چالاک بوو بزانم. لە کۆتاییدا بە بۆنی کۆچی دوایی مامۆستا حەمەی مەلا کەریمەوە، سەرخۆشی لە بنەماڵە و هەموو خزم و کەسوکار و کۆمەڵگەی ئەدەبی و سیاسیی کوردەواری دەکەم و خۆم لە کۆستەدا بە خەفەت بار و داخدار دەزانم.\nیادی مامۆستا حەمەی مەلا کەریم بەرز و رێگای پڕ لە شانازیی بەردەوام.\nتێبینی: بۆ هێندێک لە زانیارییەکانی ئەم دەقە لە ئینتێرنێت کەڵک وەرگیراوە.


ژیان | کوردستان | لایەنە كوردیەكان ناتوانن هاوپەیمانێتی بۆ هەڵبژاردنی عێراق بكەن\n2021-03-01 | 697 جار خوێندراوەتەوە\nسكرتێری مەكتەبی سیاسی پارتی رایگەیاند لایەنە كوردیەكان ناتوانن لەبەر ناكۆكیەكانیان لە هەڵبژاردنی پەرلەمانی عێراق هاوپەیمانێتی دروست بكەن، دەشڵێت ئەوانەی بیرۆكەی دابینكردنی موچە بۆ پارێزگاكان تەبەنی دەكەن بەبێ پشتیوانی وڵاتێكی دراوسێ ناتوانن جێبەجێی بكەن.\nپارتی: گروپێک بە بەرگی حەشدی شەعبیەوە موشەکەکانی ئاراستەی هەولێر کردووە\nپارتی وەڵامی کەجەکەی دایەوە\nفازڵ میرانی سكرتێری مەكتەبی سیاسی پارتی دیموكراتی كوردستان، لە دیدارێكی رۆژنامەوانیدا لەگەڵ دەنگی ئەمریكا، رایگەیاند: حیزبەكانی شیعە و سوونە لەبنەڕەتدا دژی قەزیەی كوردن بەڵام (پارتی)یان كردۆتە ڕووكەشەكەی لەبەرئەوە ئێمە پەیوەندی خۆمان چاكدەكەینەوە لەگەڵ بەغدا و بەرگری لە مەسەلە نەتەوەییەكانی خۆمان دەكەین.\nناوبراو وتیشی: بڕیار بوو وەفدێك بەسەرۆكایەتی سەرۆكی هەرێم كەحیزبەكان هەمووی لەوێ كۆببنەوە، بەڵام بەداخەوە تائێستا نەكراوە و جەنابی سەرۆكی هەرێمیش هەر كۆڵی نەداوە و دەیەوێت كوردەكان كۆبكاتەوە و وەفدێك دروست بكاتەوە بۆ بەغدا.\nئەو وتیشی: هەندێك كەس لە لایەنە كوردیەكان لەگەڵ بەغدا جووت دەبن بۆ زەوتكردنی مافی كورد مەسەلەی لامەركەزی باسدەكرێت یان هەندێك دەڵێن بائێمە هەروەكو پارێزگاكان لەگەڵ عێراقدا بین لەسەر فیدڕاڵیەتی خۆمان باز بدەین.\nسكرتێری مەكتەبی سیاسی پارتی سەبارەت بەپێكهێنانی هاوپەیمانێتی بۆ هەڵبژاردنەكانی عێراق وتی"بۆ لایەنە كوردەكان بەپێشبینی من ناتوانن هاوپەیمانی لەگەڵ یەكتر بكەن لەبەر ناكۆكیەكانیان، شیعەكانیش هەروەكو كوردن، لەسەر مەسەلەی هەڵبژاردن و دژایەتی ڕیفراندۆم و موچە و بودجەی هەرێمی كوردستان یەك هەڵوێستن بەڵام ئەوانیش هەریەكە دەیەوێت گەورەترین پارچەی (كێك) كە هی خۆی بێت بۆیە ناتوانن هاوپەیمانی بكەن".\nئەو باسی لە اكریگگەری كۆچكردوو مامجەلال كرد كە توانیویەتی یەك لیستی دروست بكات و دەشڵێت پێشتر 77 كورسی كورد هەبوو بەڵام ئێٍتا كە ئەو نەماوە ولەیەكترازان دروست بووە بە هەموو لایەنە كوردیەكان توانیویانە 55 بۆ 56 كورسی بەرنەوە "ئەمەش وایكردووە چیتر كورد ئەو حسابەی جارانی بۆ نەكرێت".\nمیرانی وتیشی جارێ ئەو بڕیارەماننەداوە لەگلەَ لیستی زۆرینەی شیعە یان سونە هاوپەیمانی بكەین "چونكە بەڕاستی ئێستا لەوهەوڵ و تەقەلایەدایەن بۆ یەك لیستی كوردی بێ ئومێد نەبووین باشتروایە زۆرینەیەكی كورد زۆرینەیەكی شیعە زۆرینەیەكی سونە ببنە هاوپەیمانییەك كەمن بێ ئومێد نیم بەڵام زۆریش ئومێدم نییە چونكە هەریەك مەبەستی خۆی هەیە، هەریەك چاوی لەپارچە (كێك) كەیەتی".\nسكرتێری مەكتەبی سیاسی پارتی ئاماژە بەوە دەكات كە پارتی و گۆڕان و یەكێتی و توركمان و ئاشوری، مەسیحی هاوبەشی یەكین لەپەرلەمان و حكومەتی هەرێم بەڵام دەشڵێت "من پێش بینی ناكەم پاش ئەم لەیەكتر دابڕینە ئەو ڕەغبەتە بەو توندییە هەبێت".\nئەو دەشڵێت: ئەگەر مەسەلەی نەتەوایەتیمان جێبەجێ ببێت موچەمان ناوێت لەبەغدا، چونكە ئەگەر مەسەلەی نەتەوایەتیمان جێبەجێكرا واتە ئێمە قەوارەیەكی سەربەخۆمان هەبێت و داهاتی خۆمان بۆ خۆمان دەبێت، ئازاد دەبین، دەتوانیین ببینە كۆنفیدڕاڵییەك لەعێراق ئەوسا دەتوانیین پێكەوە بژین و موحتاجی بودجەی ئەوانیش نابین.\nفازڵ میرانی لەبارەی هەستیاری حزبەكەی بەوەی كە ڕاستەوخۆ عێراق موچە بدات بە پارێزگاكان وتی"ئێمە ئێستاش هەستیار دەبیین تاپێمان بكرێت بەرهەڵستی ئەو بیرۆكە دەبین چونكە دابڕانی پارێزگایەك لەپێناوی موچەدا لەفیدڕاڵیەتەوە لەهەرێمەوە بۆ لای بەغدا ئەمە خۆی مەترسیەكی گەورەیە و ئێمە بەرهەڵستكاری ئەوە دەبیین، بەبۆچوونی من لەئێمە زیاتر ڕۆشنبیران و سیاسەتمەدارانی كورد میللەتی ئێمە دژی ئەوە ڕادەوەستێت".\nئەو پێشیوایە "ئەوانەی ئەم ئاڵایەیان هەڵگرتووە یان ئەم بیرۆكەیان تەبەنی كردووە بیری خۆیان نییە، بەبێ پشتیوانی یەكێك لە دراوسێكانی ئێمە ناتوانن ئەمە ببەنەسەر".


هەرێم؛ %63ی ئافرەتان لە تۆڕەکۆمەڵایەتییەکان کۆمێنت و نامەی سێکسییان بۆ دەنێردرێت\n2021.01.07 - 16:07\nرێکخراوی فریاکەوتنی میللی PAO لە کۆنگرەیەکی رۆژنامەوانیدا لە شاری هەولێر ئەنجامی راپرسییەکی سەبارەت بە دۆخی ئافرەتان لە تۆڕە کۆمەڵایەتییەکان ڕاگەیاند و بەگوێرەی ڕاپرسییەکە، %53ی ئافرەتان سوکایەتییان پێدەکرێت، %62 کۆمێنت و نامەی سێکسیان بۆ دەچێت و ئەوانیشی وێنەیان دەدزرێت %59یان ئافرەتن.\nڕێکخراوەکە لەژێر ناونیشانی "توندوتیژی دژ بە ژنان و کچان لە سۆشیال میدیا" لە ماوەی مانگێکدا لە ڕیگای چاوپێکەوتنەوە ڕاپرسییەکیان ئەنجامیاندابوو و ئەمڕۆ ئەمڕۆ (پێنجشەممە 7ی کانوونی دووەمی 2021) لە کۆنفرانسێکی رۆژنامەوانیدا ئەنجامی ڕاپرسییەکەیان ئاشکراکرد.\nبەگوێرەی ئەنجامی ڕاپرسییەکە، " ئەو خانمانەی لە تۆڕە کۆمەڵایەتییەکاندا بەشدارن %53-یان سوکایەتییان پێدەکرێت، هاوکات %63-ی ئافرەتان کۆمێنتى سێکسی و هەراسانکارییان بۆ دەنێردرێت و ئەوانەى لە تۆڕە کۆمەڵایەتییەکاندا وێنەیان دەدزرێت %59-یان ئافرەتن."\nنوێنەری ڕێکخراوەکە لە کۆنفرانسەکە ڕۆژنامەوانییەکدا ڕایگەیاند، " بەوهۆیەوە خانمانی بەشدار لەو تۆڕەکۆمەڵایەتییانەدا هەست بە ئارامى ناکەن".\nئاماژەی بەوەشكرد، ڕاپۆرتى ڕاپرسییەکەیان ئاراستەى داواکارى گشتى و دادگا دەکەن، چونکە بەشێک لە ئافرەتان کە لە تۆڕە کۆمەڵایەتییەکان هەڕەشەیان لێدەکرێت و سوکایەتییان پێدەکرێت، وەک پێویست سکاڵاى یاسایی تۆمار ناکەن و لایەنى یاسایی ناگرنەبەر و دواتریش رووبەرووی کێشە و گرفت دەبنەوە.\nئامارى نوێی کۆرۆنا لە هەرێم؛ سێ مردن و 104 توشبوو\nهەرێم؛ گیان لەدەستان بە کۆرۆنا نزیکدەبێتەوە لە سفر\n2021.01.03 - 14:52\n2021.01.18 - 16:21\n2021.01.18 - 15:46\n2021.01.18 - 15:24


سزای یاسایی ئەو كەسانەی كە ترس و تۆقاندن لەناو خەڵكی بڵاو دەكەنەوە - عه‌لی سه‌لیم بابان\n29/3/2020 - 18:19\nهەروەك معلومه هەرێمی كوردستان بە دۆخێكی زۆر هەستیار تێدەپەڕێ و خەڵكانێكیش زۆر بێ باكانە پڕوپاگەندە لە ڕێگای كورتە ڤیدیۆ و نامەو هۆیەكانی پەیوەندی لە سۆشیال میدیاو تۆڕە كۆمەڵایەتیەكان لەناو خەڵكی بڵاو دەكەنەوە جا پڕوپاگەندەیەكی سیاسی یان ئابوری یان كۆمەڵایەتی كە دەبێتە هۆی نیگەرانی و ترس و دڵە ڕاوكێ لەناو خەڵكی ، یان دەبێتە هۆی شێواندنی ئەمن و ئاسایشی وڵاتەكەمان.\nبۆئه‌م مه‌به‌سته به پێی یاسا سزای بۆ ئه‌وكه‌سانه داندراوه پێویسته ئاماژه به‌و دەقە یاساییانە بدەم كە سەرپێچیكاران ده‌گرێته‌وه و سزای توندی داناوه بەرامبەر ئەو كەسانەی كە هەڵدەستن بەم كارە، هەروەك لەسەرەتای سەرهەڵدانی ڤایرۆسی كۆڕۆنا بەلاڕیێبردن و دروستكردنی وێنەو ڤیدیۆ بە خۆنواندن بە توشبووی ڤایرۆسی كۆڕۆنا له تۆڕەكانی كۆمەڵایەتی ببوه دیاردە و ئەمەش دەبێتەهۆی بڵاوبونەوەی ترس و تۆق لەناو خەڵكی، بۆیە لە ڕووی سزاوە سەرپێچیكاران سزا دەدرێن بە بەندكردن بۆ ماوەی (٦)شەش مانگ تا (٥)پێنج ساڵ و لەگەڵ غەڕامەیەك بەبڕی یەك ملیۆن تا (٥)پێنج ملیۆن دیناری عێراقی،یاخوود یەكێك لەم دوو سزایە.\nسه‌پادندی ئه‌م سزایه به پاڵپشت بە ماددەی (۲) لە یاسای خراپ بەكارهێنانی ئامێرەكانی پەیوەندی ژمارە (٦) ساڵی (۲٠٠۸)ی هەرێمی كوردستان، هۆكاری توندی سزاكەش بۆ ئەوە دەگەڕێتەوە كە ئەم كردەوانە جگە لەوەی كە نیگەرانی خەڵكی لێدەكەوێتەوە پێگەو شكۆی دەسەڵاتیش لەكەدار دەكات، بە تایبەت كە ئەمڕۆ دەبینین هەرێمی كوردستان نموونەیەكی پڕشەنگداری وڵاتانە لە ڕوی سەقامگیری و خزمەتگوزاری و ئەمن و ئاسایشەوە.\nهەروەها لە كاتێك دەبینین حكومەتی هەرێم هێلی گەرمی پەیوەندی فه‌راهه‌م كردووە و هەموو هەوڵێكی گرتۆتەبەر بۆ پاراستنی سەروماڵ و گیانی هاوڵاتیان ، بەڵام كەسانێك بێ گوێدانە پەرەنسیپە ئه‌خلاقی و مرۆڤایەتیەكان پێشێلی ئەم خزمەتە گەورە دەكەن و یاساش سزای سەرپێچیكارانی داناوه بەبەندكردن تا ماوەی (۱) ساڵ و غەرامەیەك، یان یەكێك لەم دوو سزایە ئەمە لەكاتێك ئەگەر بێت و كەسێك هەواڵێكی ناڕاستی (بە ئەنقەست)دابێت بە لایەنە فەرمیە پەیوەندیدارەكان لە بارەی ڕودانی كارەساتێك یان مەترسیەك،ئەمەش پاڵپشت بە ماددەی (۲٤٤) لە یاسای سزادانی عێراقی ژمارە (۱۱۱)ی ساڵی(۱۹٦۹)بەركار لە هەرێمی كوردستان لەسەری جێبەجێ دەكرێت.\nئاماده‌كردنی (پارێزەر/ علی سه‌لیم به‌گ) قوتابی دكتۆرا لە یاساو تاوانناسی.


Diplomatic Magazine | شێخ عێزه‌دینی حوسه‌ینی، ڕیفۆرمخوازێكی ئایینی‌و شۆڕشگێڕێكی ڕاسته‌قینه\nمه‌لای سورو خومه‌ینی داوای چییان له‌یه‌كتر كردووه؟\nشێخ عێزەدین حوسەینی سەبارەت بە مافی یەکسانی ژن و پیاو وتویه‌تی:" لە یاساکانی ئیسلامدا، ژن و پیاو یەکسان و بەرامبەرن، ئەمرۆ دنیا بەرەو گەورەبوون‌و چووه‌و ئەرکەکان قورستر بوون، ژن ئێستا دەبێت وەک پیاو حسێب بکەی، پیاویش وەک ژن حسێبی بۆ بکەی، ھەردووکیان بتوانن ھەم خانەوادەکەیان بەڕێوەبەرن، ھەم وڵاتەکەیان، وەمن ھیچ فەرقێک لەنێوانی ژن و پیاودا ناکەم".\n پاش تێکەڵبوونی بە سیاسەت خاوەنی پێگەیەکی بەھێز بووە لای خەڵکی کوردستان، ئەم زانایە تا ئەوڕادەیەش بەرامبەر ئەو مەلاو شێخانەی کەلەبەرژەوەندی خۆیان خەڵکیان بەرەو کۆنەپەرستی و تاریکی بردووە وەستاوەتەوە، تاوەکو پێیان وتووە (مەلای سور) واتا مەلایەکی کۆمەنیست، شێخ عیزەدین خۆی دەڵێت": من کۆمۆنیست نیم، بەڵام لەبەرەی چەپم".\nلە ١٩٥٠ بۆ ١٩٥٣ بەھۆی پشتگیریکردنی لە بزوتنەوەی جوتیارانی موکریان لەلایەن ئاغاکانی ناوچەکەوه دەردەکرێت.\nلەساڵی ١٩٥٧ کە شێخ عیزەدین دەبێتە مامۆستا لەقوتابخانەی زانستە ئاینییەکان لە مھاباد، لەگەڵ وتنەوەی زانستە ئاینییەکاندا، بەردەوام قوتابییەکانی بەمێژووی کوردوخەباتەکەی لەپێناو ئازادیدا ئاشنا كردووه.\nشێخ عیزەدینی حوسێنی چەکێکی کڵاشینکۆفی بەرزکردووەتەوە\n یەکەم دەرکەوتنی دژ بەدەسەڵاتی شای ئێران لە مەراسیمی بەخاک سپاردنی عەزیز یوسفی بوو لەمھاباد، کە وتارێکی پێشکەش کردو بووە دەستپێکی بزوتنەوەی جەماوەری خەڵکی کوردستان لەدژی شای ئێران.\nلە دوای ڕووخاندنی ڕژێمی پاشایی لە ١٩٧٩ دا، یەکەم دەستەی نوێنەرانی حکومەتی نوێ چوونەلای شێخ عیزەدین حوسەینی.\nلەمیانەی بەڕێوەچوونی کۆبونەوەیەک کە نوێنەرانی کوردستان و سەرکردەکانی کۆمەڵە و دیموکرات تێیدا بەشداربوون، شێخ عیزەدینیان کرد بە سەرۆکی دەستەی دانوستانکار لەگەل حکومەتدا.\nشێخ عیزەدینیش بە نوێنەرانی حکومەتی وت(فەرقی تاج و عەمامە چیە؟ حکومەت نەگۆراوە، تەنیا ئەوەندە نەبێت کە تاجی پاشایەتی لاچووەو عەمامە ھاتۆتە شوێنی).\nلەکاتی بەرێوەچوومنی یەکێک لەکۆبونەوەکان، چەند فڕۆکەیەکی جەنگی بەسەر شارەکە دەفڕین، شێخ عیزەدینیش بە نوێنەرانی حکومەتی وت(فەرقی تاج و عەمامە چیە؟ حکومەت نەگۆراوە، تەنیا ئەوەندە نەبێت کە تاجی پاشایەتی لاچووەو عەمامە ھاتۆتە شوێنی).\nساڵی ١٩٧٩ شێخ عیزەدین لەبەر ناڕوونی ناوەڕۆکی کۆماری ئیسلامی ئێران بەشداری ڕیفراندۆمێک ناکات کە لەوساڵەدا ڕێکخرابوو، دوای مانگێک لەسەر داوای خوموینی و بە بانگھێشتی وەزیری ناوخۆ لە ناو ئاپۆرای جەماوەر بەرەو تارانی پایتەخت بەڕێکەوت، لەتاران لەگەل سەرۆکوەزیرانی ئەوکاتەو وەزیری ناوخۆو خودی خومەینیدا کۆبۆوەو پاش تەواوبوونی کۆبونەوەکەی لەگەل خومەینیدا لەکاتی ماڵ ئاوایدا خومەینی یەخەی عەباکەی شێخ عیزەدین دەگرێت‌و پێی دەلێت( من ئارامی کوردستانم لە تۆ دەوێت) لەبەرامبەر ئەم داوایەی خومەینیدا شێخ عیزەدینش دەڵێت ( منیش خود موختاری کوردستانم لە تۆ دەوێت).\nشێخ عیزەدینی خوسێنی و چەند پێشمەرگەیەی خۆرهەڵاتی کوردستان\nلەو سەفەرەدا لەزانکۆی صنعەتی شریفی لەتاران لەناو هەستی زۆر گەرمی دەیان هەزار خوێند کار لەوتارێک دا وتی": ئەوئاینەی خەڵک بەگژیەکدا بکات ئەوە ئاینی ئیلاهی نییە، سانسۆر نمونەیەکە لە دیکتاتۆری‌و کۆنەپەرستی، کۆنەپەرستی لە هەرجلو بەرگێکدا، لەهەر ڕەنگێبێت‌و بەهەر ڕەنگێک بێت، مەحکومە، ئێمە لایەنگری هەڵسوڕاوانی هەموو حیزببوو ڕێكخراوە سیاسیەکانین، شۆڕش هێشتا بەئاکام نەگەیشتوە چونکە ئامانج لەشۆڕش گۆڕانی بنەڕەتییە".\nلەگەڕانەوەیدا ئاپۆڕایەکی گەورەتر لەوەی پیشوتر پیشوازیان لێکردەوەو لەچاو پێکەوتنێکدا بەوردی باسی لە دانوستانەکان کردو ڕایگەیاند کە خومەینی هیچ مافێک نادات بە کورد .\nدوابەدوای ئەمە شێخ عیزەدین حوسینی گرنگیدا بەکاری دیبلۆماسی‌و هەوڵیدا دەنگی کورد بە دەرەوە بگەیه‌نێ‌و چەندجار سەردانی دەرەوەی وڵاتی کردو چەندین نامەی بۆ پاپای ڤاتیکان و سەرۆکوەزیرانی وڵاتان نارد .\nساڵەکانی ١٩٨٥_١٩٨٨ لەناوچەکانی سنوری نێوان ڕۆژهەڵات و باشوری کوردستان ژیاوە، هەر لەو ماوەیەدا فڕۆکە جەنگییەکانی ئەوکاتی حکومەتی عێراق ماڵەکەی بۆردومان دەکەن‌و خۆی و هاوسەرەکەی بریندار دەبن .\nشێخ عیزەدینی حوسێنی لەکاتی وتارداندا\nلەساڵی ١٩٨٨ سەفەرێک دەکات بۆتونس بۆ دیدارێک لەگەڵ یاسر عەرەفات، دواتر سەردانی سویدو فەڕەنسای کردو پاشان گەڕایەوە بۆکوردستان .\nلەهاوینی ساڵی ١٩٩١ شێخ عیزەدین چووە سویدو لەوێ نیشتەجێبوو، لەوێش لەڕێگەی ڕاگەیاندنەکانەوە دەیوویست دەنگی کورد بەجیهان بگه‌یه‌نێت.\nڕۆژی ١٠/٢/٢٠١١لە شاری ئۆپسالای وڵاتی سوید کۆچی دوایکرد، لە شه‌ش ڕۆژ دوای مردنی، هێنرایه‌وه بۆسلێمانی و لەڕێوڕەسمێکدا لەگردی سەیوان بەخاک سپێردرا .